Uhapšena osoba koja se povezuje s napadom u Zvorniku\nJedna osoba je uhapšena jer se dovodi u vezu sa sinoćnjim terorističkim napadom u Zvorniku u kojem je jedan policjac ubijen a dvojica ranjena, dok je napadač likvidiran u razmeni vatre.\n28.04.2015. - 13:56h\nUhapšen je A.F.H. i priveden u službene prostorije Regionalne kancelarije SIPA u Tuzli, gde se nad njim vrši kriminalistička obrada nakon čega će biti predata Tužilaštvu BiH na dalje postupanje, prenela je agencija Fena.\nMediji u BiH pišu da je osoba koja je uhapšena Avdulah Hasanović, koji je do prošle godine boravio u Siriji, pišu mediji u BiH.\nIzvršenim uviđajnim radnjama i pretresima pronađeni su i privremeno oduzeti određeni predmeti koji mogu poslužiti kao dokaz u daljem postupku i prikupljeni tragovi na licu mesta koji će poslužiti u rasvetljavanju ovog krivičnog dela, saopšteno je iz SIPA.\nIstovremeno se u svojstvu svedoka saslušava veći broj osoba.\nDan nakon terorističkog napada na policijsku stanicu u Zvoniku, kada je jedan policajac ubijen, zasedaće državni vrh BiH - Predsedništvo i Savet ministara, a po nalogu Tužilaštva formiran je istražni tim s ciljem potpunog rasvetljavanja tog nemilog događaja koji, prema oceni nadležnih, preti da destabilizuje situaciju u toj državi.\nMotivi napada još nisu poznati a, prema svim izveštajima, u Zvorniku je jutros mirno, mada napeta, i uz pojačano prisustvo policije.\nOsudi napada priključio se i visoki predstavnik u BiH Valentin Incko istakavsi da je Obaveštajno-bezbednosna agencija (OSA) upozorila policijske agencije još prošlog petka da će se desiti napad na jednu policijsku stanicu. On je ocenio da poslednji događaj predstavlja "crveni karton za policijske agencije u BiH zbog njihove nesaradnje".\nO tome je sinoć govorio i predsednik Srpske Milorad Dodik istakavši da je sinoćnji napad dokaz da Srpska ne može da računa na obaveštajne izvore iz BiH.\nDodik je istakao da je ovo napad na institucije sistema i da sigurno nije individualan čin, mada će, kaže, svi pokušati da to na taj način prezentuju.\nInače, napad na policijsku stanicu u Zvorniku je treći teroristički akt u BiH u poslednjih nakoliko godina. U napadu na policijsku stanicu automobilom-bombom u Bugojnu 2010. godine poginuo je policajac Tarik Ljubuškić, a godinu dana kasnije vehabija Mevlid Jašarevicvh je kalašnjikovom pucao na Ambasadu SAD u Sarajevu i pri tom ranio jednog policajca.\nSinoćni napad na policijsku stanicu u Zvorniku s pažnjom prate mediji u regionu, ali i svetu.\nVlada Republike Srpske osudila je na noćašnjoj sednici u Banjaluci ovaj teroristički akt, a premijerka Željka Cvijanović pozvala je sve građane i institucije na mir i toleraciju, kao i uzdržavanje od jezika mržnje, posebno na društvenim mrežama.\nPredstavnici Vlade RS poručili su da je bezbednosna situacija u RS pod kontrolom i da će narednih dana sagledati kapacitete policije u globalnoj borbi protiv terorizma u državi.\nŠef bosansko hercegovačke diplomatije Igor Crnadak upozorava da se radi o "kritičnoj situaciji u kojoj svi treba da pokažu odlučnost".\nMinistar bezbednosti BiH Dragan Mektić je rekao da ovakve stvari ne mogu biti tolerisane i najavio da će u saradnji s Tužilaštvom BiH otpočeti oštru i represivnu akciju, a direktor SIPA Goran Zubac takođe je najavio suzbijanje terorizma.\nZvorničani ne žele mnogo da govore o terorističkom napadu, a prema najavama direktora Direkcije za koordinaciju policijskih tijela BiH Mirsada Vilića povećani stepen bezbednosnih mera ostaće na snazi zbog straha od novih napada.\nKako sanaje portal "Klix", specijalne jedinice biće pojačano raspoređene ispred ambasada Italije, Velike Britanije i Sjedinjenih Američkih Država, odnosno ispred diplomatsko-konzularnih predstavništava zemalja koje prednjače u borbi protiv međunarodnog terorizma.Predsednik i potpredsednik Republike Srpske Milorad Dodik i Ramiz Salkić zajedno su osudili teroristički čin u Zvorniku i pozvali na mir i toleranciju među građanima.\nPosle sastanka u Banjaluci, održanog povodom napada na policijsku stanicu u Zvorniku, uputili su poruku Srbima, Bošnjacima i Hrvatima na mir, saradnju i suživot, prenela je agencija Fena.\nDodik je kazao da jedan čin ne treba identifikovati s narodom kojem pripada napadač i ukazao na potrebu da se sačuva mir i stabilnost.\nUkazao je i na potrebu veće saradnje bezbednosnih agencija u borbi protiv terorizma i pohvalio rad policije RS jer je vrlo brzo reagovala nakon napada na policijsku stanicu u Zvorniku ne dozvolivši bilo kakve druge incidente.\nDodik je naveo da je terorizam globalna pretnja i da je neophodna veća saradnja po tom pitanju svih država.\n"RS će kao odgovor na ovaj čin učiniti sve da poboljša kapacitete policije da se može suprostaviti ovakim napadima", rekao je Dodik, ističući da se pokazalo opravdanim uspostavljanje uprave za borbu protiv terorizma u okviru MUP RS.\nI potpredsednik RS Ramiz Salkić je kazao da je neophodno smiriti tenzije nakon dešavanja u Zvorniku i sačekati istragu koja će pokazati šta se tačno dogodilo.\n"Postupajući tužilac je ocenio da se radi o terorističkom aktu", rekao je Salkić, naglasivši da niko nema pravo da uzima pravdu u svoje ruke jer je to nadležnost pravosuđa.\nTo što se desilo u Zvorniku, kazao je, nije u interesu Bošnjaka jer oni žele mir, toleranciju i suživot.\nOn je naveo da treba ispitati šta se sve desilo, da li ima saučesnika, kao i da institucije sistema treba da preduprede sve radnje kako se ovakvi slučajevi ne bi u budućnosti dešavali.\nU sinoćnjem napadu Nerdina Ibrića na policijsku stanicu u Zvorniku ubijen je jedan policajac a dva su ranjena, dok je Ibrić ubijen u pucnjavi.\nMinistar unutrašnjih poslova Republike Srpske Dragan Lukač tvrdi da je bezbednosna situacija u Zvorniku, posle terorističkog napada na policijsku stanicu u tom gradu, na najvišem nivou i da nema uznemirenja kod građana niti u drugim delovima RS.\nInače, on je danas obišao policajce ranjene u tom napadu, čije je zdravstveno stanje stabilno, prenela je agecnija Fena.\nLukač je potvrdio da je privedena jedna osoba s kojom je bio u kontaktu napadač na policijsku stanicu u Zvorniku Nerdin Ibrić, koji je stradao u razmeni vatre sa policijom.\nReč je, kako je rekao, o osobi koja je već ranije policijski "obrađivana" i po pitanju odlaska na ratište u Siriju .Neki tragovi vode prema vehabijskim pokretima na drugim lokacijama. Mi intenzivno radimo na terenu sa SIPA i drugim agencijama na ovom slučaju, rekao je ministar unutrašnjih poslova RS.Ministar spoljnih poslova Bosne i Hercegovine Igor Crnadak osudio je teroristički napad na policijsku stanicu u Zvorniku upozorivši da opasnost još preti i da BiH mora dobiti "bitku protiv terorizma".\nCrnadak je ocenio da je taj napad izveden "podlo i brutalno", te da nije reč o običnom incidentu koji se može zaboraviti danas ili sutra.\nOn je na konferenciji za novinare u Sarajevu poručio da posledice tog napada mogu biti opasne i dugoročne.\n"To je bio napad na budućnost svih nas koji živimo ovde", jasan je Crnadak.\nKako je konstatovao, terorizam je globalna pretnja, ali bez obzira na to BiH ima obavezu da dokaže da je spremna da mu se suprotstavi.\n"Meriće nas po tome kako ćemo reagovati i zato je reakcija tela vlasti od ključnog značaja", naveo je Crnadak i dodao da je napad u Zvorniku ujedno pokušaj zaustavljanja pozitivnih procesa nakon što je Evropska unija aktivirala Sporazum o stabilizaciji i pridruživanju s BiH (S SP).\nPrema njegovom mišljenju, prenosi Hina, državu čeka još izazova i verovatno će se ova bitka nastaviti, a ključno pitanje je "hoće li pobediti narod ili teroristi".\nDržavne institucije, diiplomatska predstavništva i pojedinci najoštrije su danas osudili teroristički napad na policijsku stanicu u Zvorniku, kada je jedan policajac poginu, a dvojica ranjena, apelujući na mir i uzdržavanje od govora mržnje i podizanja tenzija.\nTročlano Predsedništvo BiH je pozvalo nadležne pravosudne organe na svim nivoima da u međusobnoj saradnji i koordinaciji hitno sprovedu detaljnu istragu s ciljem potpunog rasvetljavanja i utvrđivanja svih okolnosti počinjenog krivičnog dela, uključujući motive napada kao i eventualnu povezanost drugih osoba ili saučesnika u izvršenju ovog krivičnog đela.\nKako je saopšteno, Predsedništvo je stava da ovakvi napadi predstavljaju pretnju po bezbednost, ustavni poredak i međunarodni položaj Bosne i Hercegovine i njenih građana.\nOd pravosudnih, policijskih i obaveštajno- bezbednosnih agencija se zahteva da preduzmu sve neophodne aktivnosti i mere u pravcu procesuiranja i najoštrijeg sankcionisanja svih osoba koje zagovaraju ili pripremaju ovakva krivična dela, kao i svih osoba na bilo koji način povezanih s takvim krivičnim delima.\nPredsedništvo je pozvalo građane BiH na mir i suzdržanost od bilo kakvih aktivnosti koje bi mogle dovesti do međuetničkih ili međureligijskih provokacija, incidenata i podizanja tenzija.\nAmbasada SAD u BiH, uz osudu napada na policijsku stanicu u Zvorniku i saučešće porodici poginulog policajca Dragana Đurića, pozvala je sve agegncije i nadležne za sprovođenje zakona da sprovedu detaljnu i profesionalnu istragu u vezi sa ovoim napadom.\nU saopštenju ambasade je naglašeno da je od izuzetnog značaja da se ova situacija ne politizuje i da se svi politički lideri suzdrže od zapaljive i nekorisne retorike.\n"Ambasada SAD-a u potpunosti podržava vlasti Bosne i Hercegovine u njihovima aktivnostima u borbi protiv terorizma i drugih pretnji sigurnosti, dok istovremeno rade na održavanju javnog reda i pružanja zaštite svojim građanima", navodi se u saopštenju.\nPonovo se oglasio i visoki predstavnik Valentin Incko pozivom nadležnima da sarađuju u sprovođenju brze i temeljite istrage.\nIncko je apelovao na mir i suzdržanost nakon ovog napada.\n"Svi treba da se suzdrže od politizacije ovako ozbiljnog događaja i da puste institucije da neometano rade. Ovo nije vjeme za podele, nego je vjeme da se institucije i građani u BiH udruže i zajedno bore protiv ozbiljnih izazova s kojima su suočeni, kao što su posledice ovog bezumnog napada u Zvorniku", navedeno je iz Inckovog kabineta.\nŠef Misije OSCE-a u BiH Džonatan Mur je rekao da je "šokiran i ožalošćeni zbog ovog napada".\n" Želimo zahvaliti mnogim ljudima širom Bosne i Hercegovine, kao i načelniku Zvornika, na njihovim pozivima na smirenost i toleranciju. U ovakvim okolnostima, posebno je važno suzdržati se od govora mržnje i upućivanja pretnji. Pomno pratimo situaciju i očekujemo nove informacije od predstavnika vlasti koji sprovode istragu u vezi s ovim užasnim terorističkim napadom", naveo je Mur, preneli su bosanski mediji.\nŠef srpske diplomatije i predsedavajući OEBS Uvica Dačić najoštrije je danas osudio teroristički napad u Zvorniku i upozorio da na područjue regiona postoje veliki rizici od radikalnog islama.\nOn je na zajedničkoj konferenciji za novionare sa nemačkim i švajacarskim kolegama Frank-Valterom Štajnmajerom i Didijeom Burkhalterom dodao da se o problemu terorizma i borbi protiv terorizma stalno razgovara na sastancima OEBS.Direktor i analitičar Udruženja za društvena dešavanja SOS iz Sarajeva Srećko Latal ocenjuje kao "veliku tragediju" napad na policijsku stanicu u Zvorniku, ali smatra da je u ovom trenutku još prerano govoriti o motivima.\nLatal u izjavi Tanjugu upozorio da nema mesta spekulacijama, već da je potrebno dati mogućnost policijskim organima da završe istragu, bez obzira koji su motivi.\n"Znači, da li su verski ili bilo koji drugi, očigledno da se radi o velikoj tragediji", naglašava nekadašni analitičar Svetske banke i Međunarodne krizne grupe.\nIstiče, međutim, da to što se juče dogodilo u Zvorniku pokazuje da je u Bosni i Hercegovini neophodna jača koordinacija institucija vlasti, pre svega, policijskih i bezbednosnih struktura.\n"I zbog toga mislim da su izuzetno opasne kontraproduktivne najave o mogućem stvaranju paralelnih struktura", upozorava Latal.\nNagetsi imaju plan za Lejkerse: "Tražili smo od NBA da odmah gubimo 3-1"\nProfesor Tiodorović objasnio šta konkretno znači nova epidemiološka mera - nadzor za građane koji ulaze u zemlju


Jun 25, 2019 20:28\n„Pravo članova da glasaju, da govore i budu predstavljeni u skupštini i njenim organima ne mogu biti suspendovana niti poništena u kontekstu osporavanja ili revidiranja ovlašćenja“, navodi se u tekstu dokumenta.\nKako se naglašava, „osnovna prava ne mogu biti ni na koji način sankcionirana“. Ipak, kao i pre, ostaje mogućnost osporavanja ovlašćenja delegacije.\nRuska delegacija je već stigla u Strazburg i podnela zahtev za potvrdu svojih ovlašćenja u skupštini.\nPre pet godina, Rusiji je oduzet mandat u PS SE u vezi sa događajima u Ukrajini i povratkom Krima u sastav Rusije. Moskva je povukla svoju delegaciju, a takođe je prestala da plaća doprinose. Organizacija je nedavno predstavila rezoluciju o vraćanju ovlašćenja Rusiji.\nUkrajina je odlučila da opozove svog izaslaniika u Savetu Evrope, posle odluke kojim se omogućava povratak Rusije u to telo, napisao je na svom Fejsbuk profilu ukrajinski ministar spoljnih poslova Pavlo Klimkin.\n"Savet Evrope je izgubio naše poverenje i biće krajnje teško da ga ponovo zadobije. Od lidera u zaštiti ljudskih prava, ta organizacija se pretvorila u običnog menadžera i to mediokritetskog", napisao je Klimkin, prenosi Tas.\nRezoluciju je podržalo 118 članova, 62 su bila protovi, dok je 10 bilo uzdržano.\nEK zatražila dodatne mere na granicama Unije 13\nMinistri EU o bržem pristupu Zapadnog Balkana vakcinama 15\nEvropa: Norveška uvodi stroge mere, Bugarska popušta, u Austriji 1.626 novozaraženih 21\nLajen: Vakcine za zapadni Balkan što je pre moguće 22


četvorodnevna radna nedelja - Blic Online\nAko biste danas pitali radnike žele li radnu nedelju od četiri dana, vrlo je verovatno da bi ih najveći broj odgovorio potvrdno. Priču o kraćoj radnoj nedelji aktuelna kriza je vratila u fokus, pa je sve više zemalja koje su počele i da je primenjuju, ali i analiziraju kao moguću praksu.\nDa li će ova zemlja uvesti ČETVORODNEVNU RADNU NEDELJU, a u njoj se već radi kraće nego u ostatku Evrope\nNakon što je u medijima ponovo počela da se pojavljuje informacija da se finska premijerka Sana Marin kao ministarka saobraćaja zalagala za skraćivanje radnog vremena na četiri dana nedeljno, Danci su pokrenuli raspravu o skraćivanju radnog vremena, odnosno o uvođenju četvorodnevne radne sedmice. Prema zvaničnoj anketi Agencije za statistiku, svaka sedma osoba koji radi u Danskoj želela bi da radi manje sati u nedelji.\nNova premijerka Finske Sana Marin zalagala se kada je bila ministarka saobraćaja za uvođenje fleksibilnog radnog vremena u zemlji, koje bi obuhvatalo četvorodnevnu radnu nedelju i šest sati rada dnevno.\n"LOŠA MAJKA AKO IMA SILIKONE I TETOVAŽU" Trudna supruga srpskog fudbalera na meti kritika, ŽESTOKO ODBRUSILA: "Zato ti je masna kosa", pa zamolila jednu stvar\nOboje ulaze u Zadrugu, pa mu Stanija ŽESTOKO ODBRUSILA!\nRijaliti još nije počeo,a već otkriven DETALJ predstojeće Zadrugovizije!\nPelemiš: Nikome neće biti uskraćena terapija\nLJUDI U PANICI Moravica RUŠI I MOSTOVE, stanje se pogoršava (VIDEO)


Utvrđene izmjene zakona o računovodstvu i reviziji\nVlada Republike Srpske utvrdila je danas Nacrt zakona o izmjenama i dopunama Zakona o računovodstvu i reviziji zbog daljeg razvijanja ove oblasti, te inoviranja i preciznijeg propisivanja pojedinih odredaba zakona s ciljem njegove lakše i potpunije primjene u praksi.\nOvim zakonom propisana je obaveza preduzetnicima koji pružaju knjigovodstvene i računovodstvene usluge da se upišu u Registar preduzetnika za pružanje knjigovodstvenih i računovodstvenih usluga koji vodi Ministarstvo finansija.\nZa razliku od dosadašnjeg rješenja, detaljnije su utvrđeni uslovi za izdavanje, obnavljanje i oduzimanje licenci ovlaštenim revizorima, koje se izdaju na period od tri godine i mogu se obnoviti na njegov zahtjev, saopšteno je iz Biroa Vlade Srpske za odnose s javnošću.\nOvim zakonom detaljnije se uređuje materija koja se odnosi na poslove nadzora nad radom društava za reviziju i licenciranih ovlašćenih revizora. Zakonom su proširene nadležnosti Savjeta za računovodstvo i reviziju Republike Srpske.\nNa današnjoj sjednici utvrđen je i Nacrt zakona o izmjeni Zakona o jedinstvenom registru finansijskih izvještaja Republike Srpske zbog potrebe njegovog usklađivanja sa domaćim i međunarodnim propisima iz oblasti računovodstva i revizije koji se primjenjuju u Srpskoj.\nIzmjenama se briše postojeća odredba kojom se uređuje pitanje predaje korigovanih finansijskih izvještaja u Јedinstveni registar finansijskih izvještaja, čime se vrši usklađivanje ovog zakona sa propisima iz oblasti računovodstva i revizije koji se primjenjuju u Republici Srpskoj sa Međunarodnim računovodstvenim standardima.\nVlada je utvrdila i Prijedlog zakona o uzurpacijama i dobrovoljačkim kompetencijama.\nRazlozi za donošenje ovog zakona sadržani su u potrebi da se otklone nejasnoće i problemi nastali u primjeni pojedinih odredaba Zakona o uzurpaciji od 2006. godine koje čine dio Zakona o stvarnim pravima, da se jasnije i preciznije definišu pojedine odredbe koje onemogućavaju potpunu primjenu u praksi, kao i da se na drugačiji način omogući brže i efikasnije rješavanje imovinskopravnih odnosa koji su nastali uzurpacijom zemljišta u svojini nosilaca svojine javnog prava.\nNa sjednici je utvrđen i Prijedlog zakona o izmjenama i dopunama Zakona o stvarnim pravima radi obaveze koja je nastala odlukom Ustavnog suda Srpske kojom su pojedine odredbe postojećeg zakona proglašene neustavnim.\nBeogradski sajam prilika za promociju stvaralaštva Srpske\nVlada Republike Srpske upoznala se danas o informaciji o učešću Predstavništva Republike Srpske na predstojećem Međunarodnom sajmu knjiga u Beogradu i zadužila Ministarstvo prosvjete i kulture Republike Srpske da obezbijedi sredstva za realizaciju projekta u iznosu od 15.000 KM.\nNastup Republike Srpske na ovogodišnjem sajmu knjige biće u znaku 500 godina Goraždanske štamparije, čemu će biti posvećeno i svečano otvaranje, izložba u prostoru Beogradskog sajma, kao i vizuelni identitet štanda Republike Srpske, saopšteno je iz Biroa Vlade Republike Srpske za odnose sa javnošću.\nPrisustvo Republike Srpske na beogradskom sajmu knjiga već je tradicionalno i izaziva veliku pažnju javnosti, ne samo atraktivnim i tematski zanimljivim štandom, već i izuzetno vrijednim književnim i kulturno-umjetničkim programom i sadržajima, te izborom najznačajnijih i najkvalitetnijih naslova izdavačke produkcije Republike Srpske, navodi se u saopštenju.\nU saopštenju se dodaje da Međunarodni sajam knjiga u Beogradu, kao jedan od najznačajnijih kulturnih događaja u ovom dijelu Evrope, predstavlja izuzetnu priliku za promociju književnog stvaralaštva, kulture i baštine Republike Srpske.\nVlada Republike Srpske usvojila je danas Program razvoja poljoprivrednog zadrugarstva u Republici Srpskoj za period od ove do 2025. godine.\nProgram razvoja poljoprivrednog zadrugarstva Republike Srpske je koncipiran na bazi sveobuhvatnog istraživanja na terenu, proučavanja obimne, domaće i inostrane građe, obavljenih brojnih konsultacija sa domaćim i stranim stručnim kadrovima uz angažovanje referentnog konsultanta iz Slovenije, zemlje EU, te obavljenih rasprava u okviru organa Zadružnog saveza Republike Srpske i drugih institucija Republike Srpske.\n"Na bazi analize stanja i sprovedenih istraživanja u zadrugarstvu, na različitim nivoima, te proučavajući domaća i iskustva razvijenih i zemalja u okruženju u ovoj oblasti, kreirana je matrica u kojoj su utvrđena četiri pravca, 11 ciljeva, i 53 mjere sa pet podmjera, što je usmjereno za razvoj zadružnog sektora u Republici Srpskoj", pojašnjeno je u saopštenju.\nAkcioni plan za realizaciju predloženih mjera i aktivnosti, na osnovu suštinske analize stanja u zadružnom sektoru, predstavlja pravac djelovanja svih aktera u razvoju zadrugarstva, te usmjerenje za sve subjekte razvoja i poziv svim učesnicima da se kontinuiranim aktivizmom, i provođenjem mjera, mora mijenjati stanje, što predstavlja izraz interesa Republike Srpske.\nVlada Republike Srpske dala je saglasnost Ministarstvu porodice, omladine i sporta za Plan utroška sredstava za period od 1. januara do 31. oktobra ove godine, u ukupnom iznosu od 311.406 KM.\nSredstva iz ove odluke se raspoređuju za subvenciju kamatne stope za stambeno kreditiranje mladih i mladih bračnih parova 138.272 KM, tekuće grantove neprofitnim udruženjima organizacijama za afirmaciju porodice 6.506 KM, tekuće grantove za realizaciju programa definisanih Omladinskom politikom Republike Srpske i projekata za unapređenje i razvoj omladinskog organizovanja 24.645 KM, tekuće grantove sportskim organizacijama 89.470 KM.\nSredstva iz ove odluke raspoređuju se i na tekuće grantove sportskim organizacijama lica sa invaliditetom u Republici Srpskoj 6.913 KM, tekuće grantove za finansiranje sportskih klubova i sportskih manifestacija u Brčko distriktu 10.167 KM, tekuće grantove za nacionalna sportska priznanja Republike Srpske 19.520 KM, tekuće grantove vrhunskim i perspektivnim sportistima u Republici Srpskoj 13.827 KM, te tekuće grantove udruženjima od javnog interesa 2.083 KM.\nZa socijalno zbrinjavanje 777 radnika odobreno 735.370 KM\nVlada Republike Srpske donijela je danas odluku o odobravanju isplate sredstava za socijalno zbrinjavanje radnika u iznosu od 735.370 KM za potpunu i djelimičnu uplatu doprinosa za penzijsko i invalidsko osiguranje za 777 radnika iz 21 preduzeća, koji su procesom stečaja i likvidacije preduzeća ostali bez zaposlenja.\nSredstva iz ove odluke raspoređuju se Fondu PIO Republike Srpske, a od ovog iznosa 590.331 KM predviđeno je za djelimičnu uplatu doprinosa za penzijsko i invalidsko osiguranje za 753 radnika preduzeća Industrija konfekcije "Novoteks" iz Trebinja, saopšteno je iz Biroa Vlade Srpske za odnose s javnošću.\nPreostali iznos od 145.038 KM predviđen je za potpunu uplatu doprinosa za penzijsko i invalidsko osiguranje za 24 radnika iz 20 preduzeća koji su se prijavili na javni poziv Fonda PIO Srpske otvoren do 31. decembra, a koji uplatom ovih sredstava stiču uslove za starosnu penziju.\nU periodu od 2004. do kraja prošle godine za realizaciju programa socijalnog zbrinjavanja radnika uplaćeno je ukupno 188.384.567 KM.\nOvim sredstvima izvršeno je zbrinjavanje 61.995 radnika iz 421 preduzeća, od čega je putem javnog poziva omogućeno ostvarivanje prava na starosnu penziju za 7.314 radnika iz preduzeća koja su u procesu privatizacije, stečaja i likvidacije.\nIzuzimajući iznos povrata sredstava iz stečajne mase, od 2004. do kraja prošle godine za socijalno zbrinjavanje radnika iz republičkog budžeta je izdvojeno 169.197.751 KM.\nUsvojen dokument "Zajedničke socioekonomske reforme za period 2019-2022" godine\nVlada Republike Srpske usvojila je danas dokument "Zajedničke socioekonomske reforme za period 2019-2022. godina" koji predstavlja nastavak reformskih procesa definisanih kroz zajedničku Reformsku agendu za period 2015-2018. godina.\nKljučne reformske politike definisane u dokumentu "Zajedničke socioekonomske reforme za period 2019-2022. godina" su podijeljene u četiri oblasti - održiv i ubrzan ekonomski rast, reforma javnih preduzeća, reforma zdravstvenog sektora, reforma obrazovnog sistema i tržišta rada, te digitalna transformacija.\nUsvojeni dokument je u prethodnom periodu pripreman u saradnji sa Delegacijom EU u BiH i Vladom Federacije BiH, a uz podršku Ambasade Velike Britanije, saopšteno je iz Biroa Vlade za odnose s javnošću.\nPolitike Republike Srpske, definisane u tom dokumentu, u potpunosti su usaglašene sa Programom rada Vlade Srpske za period 2019-2022. godina, te sa Programom ekonomskih reformi Republike Srpske za period 2019-2021. godine. One će biti osnova i za izradu Programa ekonomskih reformi Republike Srpske za period 2020-2022. godina.\nS obzirom na to da politike u potpunosti prate reformske procese koje Vlada Republike Srpske već sprovodi, realizacija velikog broja mjera je već u toku.\nVlada Srpske usvojila Odluku o devetoj emisiji obveznica\nNovčanim sredstvima u iznosu od 10.000 KM\nVlada Srpske učestvuje u sanaciji kuće porodice Dobrnjac iz Gradiške\nPripremljen prijedlog novog nastavnog plana i programa za osnovno vaspitanje i obrazovanje


Rukometna reprezentacija Nemačke ne želi da igra u Austriji zbog korone – Sport\nRukometna reprezentacija Nemačke ne želi da igra u Austriji zbog korone\nRukometna reprezentacija Nemačke, koja je trebalo 6. januara da igra protiv Austrije u Gracu, ne želi da putuje u Austriju. Zbog aktuelne epidemiološke situacije žele da se utakmice kvalifikacija za Evropsko prvenstvo otkažu.\nZbog aktuelne epidemiološke situacije, Nemci ne žele u Austriju i predsednik Rukometnog saveza Nemačke Andreas Mihelman želi da otkaže oba susreta.\n„Želeo bih da se dosledno razmisli da li je u ovo vreme potrebno igrati kvalifikacije za Evropsko prvenstvo ili bi bilo bolje odustati u interesu bezbednosti igrača pred Svetsko prvenstvo“, naglasio je Mihelman.\nOn je kazao da bi radije da njegova reprezentacija nedelju dana ranije otputuje na Svetsko prvenstvo i tamo izoluje ekipu.\nPreminuo Ðorðe Mikeś (75), legenda kośarke Republike Srpske


Ćurguz: U destabilizaciju RS planiraju da uključe oružane paravojne formacije 'Sunni legion' pokret i 'Zelene beretke' | Frontal\nĆurguz: U destabilizaciju RS planiraju da uključe oružane paravojne formacije 'Sunni legion' pokret i 'Zelene beretke'\nOvo je danas izjavio Pantelija Ćurguz, predsjednik Boračke organizacije Republike Srpske, a preniijela je novinska agencija Srna. Ministarstvo unutrašnjih poslova RS je takođe danas saopštilo da je "stanje bezbjednosti u Republici Srpskoj zadovoljavajuće" i da "apeluje na sve medije da ne dozvole da pojedinci zloupotrebljavaju medijski prostor, šireći govor mržnje i neistine kojima se ne doprinosi stanju bezbjednosti ne samo u Republici Srpskoj, već u u cijeloj BiH." Informaciju agencija SRNA sa konferenecije za novinre nevladinih organizacija BORS, Saveza logoraša RS, Republičke organizacije porodica zarobljenih,poginulih boraca i nestalih civila, Saveza organizacija udruženja ratnih vojnih invalida i Organizacije amputiraca u Srpskoj prenosimo u cjelini.\nBANJALUKA - Scenaristi protesta u Federaciji BiH nisu uspijeli da prenesu rušilačke demonstracije u Republiku Srpsku, zbog čega planiraju da u to uključe nekoliko ekstremnih organizacija, izjavio je predsjednik Boračke organizacije Republike Srpske /BORS/ Pantelija Ćurguz.\n"Radi se o nekoliko ekstremnih organizacija, među kojima su oružane paravojne formacije 'Sunni legion' pokret i 'Zelene beretke', koje treba u potpunosti da destabilizuju stanje u BiH", istakao je Ćurguz na današnjoj konferenciji za novinare u Banjaluci.\nĆurguz je ocijenio da je situacija veoma ozbiljna, zbog čega smatra da scenarista događaja u FBiH neće lako odustati od namjere da BiH pretvore u nestabilno područje.\nMUP RS: Stanje bezbjednosti u Republici Srpskoj je zadovoljavajuće\n"Nakon toga, do izražaja bi došao poziv visokog predstavnika Valentina Incka prema EU u smislu intervencije u BiH. To će realizovati onog trenutka kada se eventualno u Srpskoj dese protesti i sukobi i kada budu imali osnova da Srpsku proglase faktorom destabilizacije u BiH i kada izvuku zaključak da u BiH prijeti eskalacija sukoba", kaže Ćurguz.\nPrema njegovom mišljenju, nakon toga bi uslijedila nova konferencija o BiH, revizija Dejtona i uređenje BiH po sasvim novim principima.\nOn je rekao da predstavnici nevladinih organizacija proisteklih iz otadžbinskog rata smatraju da ne teba zabraniti mirne proteste i izražavanje nezadovoljstva u Republici Srpskoj, ali istovremeno apeluju da se sve učini da se sačuva mir, dostojanstvo i da se tako očuvaju Republika Srpska i njene institucije.\nĆurguz je rekao da su predstavnici boračkih kategorija jedinstveni u ocjeni da kada se ukaže potreba i oni preuzmu odgovornost i organizuju proteste u smislu poboljšanja stanja.\nOn je pozvao one koji razmiljaju o protestima u Srpskoj da preuzmu i odgovornost u smislu posljedica, zaključujući da je Srpska potrebna narodu bez obzira kojoj političkoj opciji i nevladinoj organizaciji pripadali, jer je budućnost budućih generacija - Republika Srpska.\nPredsjednik Saveza logoraša Republike Srpske Branislav Dukić najavio je da će se predstavnici nevladinih organizacija proisteklih iz otadžbinskog rata obratiti Savjetu bezbjednosti UN sa zahtjevom da se sa ovih prostora pod hitno udalji visoki predstavnik i OHR zbog prizivanja međunarodne intervencije u BiH.\nPredsjednik Republičke organizacije porodica zarobljenih,poginulih boraca i nestalih civila Nedeljko Mitrović rekao je da je neprihvatljivo da Republika Srpska podržava proteste u FBiH, apelujući na javne medije da ne daju prostora onima koji pozivaju na rušilačke demonstracije i izazivanje nemira u BiH.\nPredsjednik Saveza organizacija udruženja ratnih vojnih invalida Republike Srpske Dragan Vrhovac rekao je da se protivi da se protesti iz FBiH prenesu u Republiku Srpsku.\nOn je pozvao sve borce, ratne vojne invalide i građane Republike Srpske da ne učestvuju u rušilačkim protestima, već da rade na očuvanju mira, Srpske i njenih institucija.\nPredsjednik organizacije amputiraca u Srpskoj "UDAS" Željko Volaš apelovao je na sve u BiH i Srpskoj da se sačuva mir, jer nikome ne odgovara novni rat na ovim prostorima.\n10.02.2014. u 15:52h


PUTOVANJA, VELIKA PLATA, ZGRADA KAO IZ FILMA: Ova kompanija sa Novog Beograda je za sve mlade sjajna šansa, a evo šta TRAŽE – NBGD Vesti\n12 sati pre\nPUTOVANJA, VELIKA PLATA, ZGRADA KAO IZ FILMA: Ova kompanija sa Novog Beograda je za sve mlade sjajna šansa, a evo šta TRAŽE\nAutor nbgdvesti on 27. marta 2022.\nU slučaju da ste poslednjih par meseci prolazili Novim Beogradom teško da ste mogli da ne primetite blok 42 i veliku zastakljenu zgradu koja dominira tim delom grada.\nU pitanju je tehnološki kampus kompanije NCR otvoren oktobra prošle godine, a koji se prostire na 30.000 kvadrata, dok ukupna vrednost investicije iznosi više od 100 miliona dolara.\nNova zgrada je otvorena na desetogodišnjicu poslovanja ove kompanije u Srbiji i predstavlja najveći NCR tehnološki kampus u Evropi koji okuplja stručnjake različitih profila — inženjera, ekonomista, pravnika, filologa, analitičara, stručnjaka za marketing i komunikacije, itd.\nRukovodstvo NCR-a najavilo je da će nastaviti ulaganja u Srbiji i u zaposlene, ali o planovima ove kompanije za Beograd možda najbolje svedoči činjenica da je trenutno otvoreno oko 600 novih pozicija.\nNajveći američki poslodavac u našoj državi i jedan od najvećih investitora vodeća je globalna tehnološka kompanija u oblasti razvoja softverskih rešenja i različitih tipova usluga za klijente iz sektora finansija, maloprodaje i ugostiteljstva. U Srbiji je otpočeo poslovanje 2011. godine i trenutno zapošljava više od 4.200 ljudi, a podržava 5.100 klijenata u svetu.\nMnogo je energije uloženo da NCR ovde dođe, zaposli na hiljade mladih ljudi i pošalje poruku drugim američkim investitorima da je Srbija dobro mesto za poslovanje, ali možda najznačajniji podatak jeste da je do sada NCR u budžet uplatio pet puta više novca nego što su iznosile subvencije koje je dobio.\nCilj NCR je širenje poslovanja u Srbiji imajući u vidu da je naša zemlja posvećena miru i stabilnosti u regionu, što je neophodno za investicije američkih kompanija, a kompanija je u ovom trenutku u potrazi za stručnjacima iz različitih oblasti.\nZaposleni u ovoj kompaniji mogu da potvrde da su uslovi rada više nego korektni, a plate su dosta više od proseka. Za pozicije u Call centru i Servis desku od kvalifikacija se traži znanje jezika i opšte IT znanje, dok su za ostala odeljenja uglavnom neophodna razna stručna znanja poput programiranja imajući u vidu da su glavni proizvod NCR samouslužni kiosci, fiskalne kase, automatske govorne mašine, kontrolni sistemi, skeneri bar-kodova i poslovni potrošni materijal, kao i pružanje usluga IT podrške.\nTimovi iz Srbije sarađuju sa klijentima iz Evrope, Amerike, Australije i sa Bliskog istoka, pa mnogi zaposleni inženjeri s vremena na vreme odlaze da provedu određeno vreme sa klijentom na lokaciji na kojoj se on nalazi.\nPre početka pandemije dešavalo se da se u toku meseca više od 100 zaposlenih nađe van Srbije na službenom putu. Fluktuacija je velika, te je pristup novim tržištima, znanjima i iskustvima svakako nešto što možete da očekujete kada radite u NCR-u, ali ipak najbolja okolnost je što kompanija, osim dobre zarade, nudi i mnoge druge benefite poput privatnog zdravstvenog osiguranja, godišnjih bonusa i već pomenutih putovanja.


Bivša albanska ministarka: Kosovo ni za EU nije država - 17.12.2020, Sputnik Srbija\nBivša albanska ministarka: Kosovo ni za EU nije država\nBivša ministarka obrazovanja Albanije Besa Šahini ocenila je da EU nema novih ideja za Zapadni Balkan, kao i da „za EU Kosovo nije država“. 17.12.2020, Sputnik Srbija\nDrago mi je da gospođa uviđa činjenično stanje, ali ovo je opet albansko mešanje u unutrašnja pitanja Srbije\nvesti, evropska unija (eu)\n© AFP 2021 / ARMEND NIMANIZastave EU i Kosova na glavnom trgu u Prištini\nBivša ministarka obrazovanja Albanije Besa Šahini ocenila je da EU nema novih ideja za Zapadni Balkan, kao i da „za EU Kosovo nije država“.\n„Velika je nejednakost između zemalja regiona i EU. Više nema dileme da Balkan nema blisku evropsku perspektivu. Regionalna saradnja zavisi od našeg odnosa sa EU. Druga stvar je odnos Kosova sa Srbijom. Kosovo nije država ni za Srbiju, ni za EU i većinu međunarodnih organizacija. Za EU Kosovo apsolutno nije država“, rekla je ona za Kljan Kosova.\nOna je ocenila i da se „mini Šengen“ ne razlikuje od ostalih sličnih projekata, i da je to „forum na kojem se lideri regiona sastaju lakše nego inače“.\nNekadašnja ministarka je dodala da Kancelarija EU na Kosovu nije kao u drugim zemljama Zapadnog Balkana.\n„Region se tretira vrlo nejednako. 'Mini Šengen' ne vidim drugačije od ostalih projekata“, navela je Šahini, prenosi „Kosovo onljan“.\n„Kosovo je mafijaška država“: Evropski poslanik žestoko kritikovao Prištinu\nServer: Bajden neće naterati Vučića da prizna Kosovo\n17 Decembar 2020, 10:10


Besplatni kurs "Graphic Design Express" SAE instituta i Kancelarije za mlade\nBesplatni kurs „Graphic Design Express” SAE instituta i Kancelarije za mlade – Personal magazin\nBesplatni kurs „Graphic Design Express” SAE instituta i Kancelarije za mlade\nSAE institut, uz podršku Kancelarije za mlade grada Beograda, raspisuje konkurs za kurs „Graphic Design Express” u okviru serije besplatnih radionica iz oblasti digitalnih medija. Pravo prijavljavanja imaju svi mladi…\nSAE institut, uz podršku Kancelarije za mlade grada Beograda, raspisuje konkurs za kurs „Graphic Design Express” u okviru serije besplatnih radionica iz oblasti digitalnih medija. Pravo prijavljavanja imaju svi mladi između 16 i 30 godina, a prednost će imati oni koji nemaju nikakvo predznanje niti iskustvo u oblasti grafičkog dizajna. Krajnji rok za prijem prijava je 22. oktobar do 17 časova. Kurs će biti održan 29. i 30. oktobra, od 10 do 17 časova u SAE institutu, Čika Ljubina 8, 3. sprat.\nPolaznici ovog kursa imaće priliku da nauče o osnovama sveta grafičkog dizajna i vizuelnih komunikacija. Po završenoj obuci poznavaće osnovne opcije i alatke adobe-ovih softvera za dizajn, fotošop i ilustrator. Takođe je planirano da do kraja kursa svako od polaznika dizajnira svoj flajer ili poster.\nPrijave za „Graphic Design Express” kurs fotografije dostavljaju se isključivo elektronskim putem, na adresu: [email protected] Više informacija o obuci i uslovima učestovanja na sledećim linkovima: www.belgrade.sae.edu ili www.kancelarijazamlade.rs.\nBesplatni kurs „Graphic Design Express” SAE instituta i Kancelarije za mlade was last modified: October 18th, 2011 by Redakcija\nbesplatni kursgrafički dizajnGraphic Design ExpressSAE institut\nHP ePrint Home & Biz aplikacija za mobilne uređaje\nAVG Internet Security 2012 zaštita za Prestigio PC


Korona virus: Da li je pandemija Kovida-19 prilika da unapredimo škole - BBC News na srpskom - Dnevni list Danas\nPočetna » BBC News na srpskom » Korona virus: Da li je pandemija Kovida-19 prilika da unapredimo škole\n0Piše: BBC News na srpskom 20. jula 2020. 07.11\nPandemija korona virusa je preko noći promenila svet i eksperti kažu da je ovo „retka prilika“ da se redefiniše obrazovanje za sve.\n„Ukoliko budemo imali pravu vrstu vizije i izvedbe, mogli bismo radikalno da prepravimo naš obrazovni sistem“, kaže Raja Bidšari, obrazovna preduzetnica i ekspertkinja za tehnologiju.\nMnogim učenicima širom sveta je dosadno i ne uživljavaju se u učenje tokom izolacije, kaže Bidšari, koja je i osnivačica i generalna direktora „Ovakademija“ u Dubaiju i Kanadi, „ali je mnogima od njih bilo dosadno i nisu se uživljavali ni u aktuelni sistem“.\n„Ovakademi“ koristi raznovrsne onlajn i oflajn platforme za podučavanje tema kao što su razmišljanje o velikoj slici, radikalna kreativnost, empatija i saosećanje, i etičko korišćenje tehnologije.\n„Tako đacima učenje postaje uzbudljivije, zato što znaju zašto uče“, kaže Bidšari.\n„Ovakademi“ uvodi nove pristupe obrazovanju: deca uče da sagledavaju širu sliku, podstiču se radikalna kreativnost, empatija, saosećanje i etično korišćenje novih tehnologija\nBliskost sa budućim radom je ključni deo koncepta. „Ovakademi“ nije smeštena u tradicionalnu školsku zgradu, već je uklopljena u „Ejrija 2071″ u Dubaiju, prostor osmišljen da digitalno poveže kompanije, startapove i vladina tela.\n„Moramo da osmislimo škole ispočetka, ne samo kao izolovane silose u kojima su deca zatočena, već kao inkorporirane u prostor u kojem ona mogu da imaju interakciju sa svojim budućim poslom“, kaže Bidšari.\n„Jedna od pozitivnih strana ove krize jeste da se sada učenici pripremaju za rad na daljinu. Mnoga od njih grade set veština za vođenje onlajn kursa, digitalnu komunikaciju, digitalnu saradnju i potencijalni rad na projektima.“\n„Ukoliko škole budu to radile kako treba, zapravo će početi da pripremaju đake za rad u budućnosti.“\n„Imamo neke dokaze da sada dopiremo do neke dece do kojih nismo dopirali kad su škole bile otvorene“, kaže Dženkins za BBC.\n„Pre pandemije smo doživljavali globalnu krizu učenja.“\n„Jednom u generaciji dobijamo priliku da u procesu ponovnog otvaranja zaobiđemo školske sisteme i pomognemo deci.“\nMaria Eduarda „Madu“ ima 18 godina i sanja da postane prva osoba u njenoj porodici koja je pohađala fakultet. Jedina ćerka zidara iz Santa Kruza, naselja na zapadnom obodu Rija De Žaneira, ona želi da postane građevinska inženjerka.\n„Nema svako pristup sadržaju koji dele nastavnici“, kaže ona za BBC. „Mnogi ljudi će kaskati. Naći će se u velikom zaostatku.“\n„Ovi podaci kriju čitave slojeve nenamirenih potreba“, kaže Jasmin Monteiro, iz Kase Fluminense. „Đaci koji ne poseduju kompjuter često žive u stanovima sa malo soba i ne mogu da nađu mirno mesto za sebe da se skoncentrišu i uče.“\nKoordinatorka za đake Marijana Ksavijer kaže da su prihodi pali još više zbog korona virusa, kaznivši porodice koje su „već imale veoma malo a sad odjednom nemaju ništa.“\nŠkola je organizovala da se među đacima podele paketi sa hranom, higijenskim proizvodima, maskama i gelovima za ruke. Ali „to je veoma malo u poređenju s onim što je nekima potrebno da bi preživeli“, kaže Ksavijer.\n„Ne smemo da dozvolimo da đak gladuje. Moramo da uradimo nešto da oni imaju minimum.“\n„Želimo da kažemo da ste, ukoliko ste vi glavni učitelj vašeg deteta, vi onda i njegov glavni pedagog. Ono što se dešava kod kuće čini najveću razliku“, kaže Šaik.\n„Jedan od načina da se počne eksperimentisanje sa tim rešenjima jeste da se ona uvrste u vannastavne aktivnosti jedan ili dva sata nedeljno“, kaže ona.\nMasovno obrazovanje možda nikad neće postati radikalni eksperiment, priznaje Bidšari, ali mogli bismo da težimo „spojenim modelima“, koji ipak koriste neke od boljih alternativa.\n„Trenutni sistem je ogromno nasleđe prošlosti i trebaće vremena da se promeni. Moramo da budemo strpljivi“, kaže ona.\n„Ali nova normalnost za neke škole u svetu biće prelazak na spojeni model, u kom će đaci moći da rade mnogo toga sami, a škole da se usredsrede na saradnju, rešavanje problema, povratne informacije i socijalizaciju.“


Funkcioneri Dveri podneli krivičnu prijavu protiv Nenada Čanka\nFunkcioneri pokreta Dveri podneli su danas krivičnu prijavu protiv predsednika Lige socijaldemokrata Vojvodine (LSV) Nenada Čanka zbog navodnog izvršenja šest krivičnih dela, među kojima i izazivanje verske i međunacionalne mržnje. Potpredsednik Dveri Ivan Kostić izjavio je da je Čanak na jednoj televiziji, kako tvrdi, iznoseći laži pozivao građane Srbije i Crne Gore na kršenje Ustava i zagarantovanih verskih prava, čime je izazvao versku i međunacionalnu mržnju. „Čanak je svesno u emisiji pozivao ljude na ometanje verskog obreda Srpske pravoslavne crkve (SPC) čime je podstrekivao ljude na urušavanje demokratije, a svojim prisustvom je i učestvovao u neredima na Cetinju”, rekao je Kostić, prenosi Beta. Kostić je naveo da zbog političara poput Nenada Čanka trebalo doneti Zakon o\nPotpredsednik SNS Miloš Vučević i poslanik Pokreta socijalista Đorđe Komlenski predali su danas u Republičkom javnom tužilaštvu krivičnu prijavu protiv predsednika Aleksandra Vučića i ministra unutrašnjih poslova Aleksandra Vulina zbog, kako su rekli, navoda u medijima koji dovode u vezu državni vrh sa organizovanim kriminalom. Vučević je novinarima ispred Tužilaštva rekao da su preko svog pravnog zastupnika predali krivičnu prijavu, u kojoj su pobrojali navode koji su se konstantno poslednjih dana pojavljivali u medijima, ali i predstavnike nekih opozicionih stranaka, koji Vučića i Vulina dovode u vezu sa kriminalnom grupom Belivuk-Miljković. U krivičnoj prijavi, kako kaže, traže od tužilaštva da proceni da li je nadležno za ovaj slučaj i ko je nadležan, te da utvrdi sve činjenice i da javnost Srbije dobije odgovor, odnosno, istinu\nPrekršajne prijave za dimne bombe u Knez Mihailovoj\nBeogradska policija podnela prekršajnom sudu prijave protiv tri osobe koje se sumnjiče da su u ponedeljak popodne zapalili dimne bombe u Knez Mihailovoj ulici u centru Beograda. „Protiv tri osobe podnete su prekršajne prijave, a radi se na identifikaciji ostalih lica”, precizirali su za Tanjug u Birou za informisanje Ministarstva unutrašnjih poslova. Nešto posle 18 časova u ponedeljak, 5. aprila, duž cele Knez Mihailove nepoznate osobe aktivirale su više dimnih bombi, zbog čega se celom ulicom raširio gust dim, prenosi Tanjug. Ljudi koji su se u tom trenutku našli u glavnoj beogradskoj ulici počeli su da beže i ulaze u prodavnice, dok se dim nije razišao.\n25.03.2021 u 13:04\nKrivične prijave zbog napada na igralištu škole u Zemunu\nPripadnici Ministarstva unutrašnjih poslova u Beogradu, po nalogu Trećeg osnovnog javnog tužilaštva, podneće krivične prijave protiv 21. godišnjeg muškarca zbog postojanja osnova sumnje da je izvršio krivično delo teška telesna povreda i protiv 18-godišnjaka koji se sumnjiči da je izvršio krivična dela teška telesna povreda i laka telesna povreda. Sumnja se da su oni sinoć, na sportskom igralištu jedne škole u Zemunu, zadali udarce metalnim predmetom dvojici oštećenih, nakon čega su se udaljili, saopštio je MUP, prenosi Tanjug. Tom prilikom oštećenom 18-godišnjaku nanete su lake telesne povrede, dok je 62-godišnji muškarac zadobio teške telesne povrede. Efikasnom akcijom policija je pronašla osumnjičene protiv kojih će biti podnete odgovarajuće krivične prijave.


Rasporodate ulaznice za Gala koncert Zubina Mehte i Beogradske filharmonije | Beogradska filharmonija\nDirektan prenos na Drugom programu RTS-a\nGala koncert Zubina Mehte i Beogradske filharmonije biće direktno emitovan na Drugom programu Radio – televizije Srbije 10. jula 2021. godine od 20 časova. Široki auditorijum će imati priliku da isprati koncertni događaj godine za koji je vladalo veliko interesovanje jer su ulaznice za Veliku salu Kolarčeve zadužbine kompletno rasprodate.\nPrvi put nakon godinu i po dana muzičari Beogradske filharmonije imaće priliku da sviraju pred punom salom budući da je krizni štab za borbu protiv COVID 19 dao dozvolu da se ovako značajan događaj održi u punom kapacitetu Velike dvorane Kolarčeve Zadužbine od 883 sedišta.\nZa svoj deseti nastup sa Beogradskom filharmonijom, maestro je birao „kraljevska“ dela simfonijske muzike, koja su ga nekad davno i opredelila da se bavi dirigovanjem. Tako će publika na Kolarcu i ona koja bude pratila koncert putem direktnog prenosa slušati „Pastoralnu simfoniju“ Ludviga van Betovena i Prvu simfoniju Johanesa Bramsa.


Ni sjednice Vlade ni prijedloga zakona - Istinomjer\nNi sjednice Vlade ni prijedloga zakona\nIako je federalna ministrica turizma i okoliša, Edita Đapo izjavila da će se Izmjene i dopune Zakona o radu naći na sjednici Vlade FBiH u utorak, to se nije desilo.\nĐapo je na konferenciji za medije održanoj 16. aprila 2020. godine rekla kako je Vlada FBiH ponudila Udruženju poslodavaca i SSS BiH da sami dogovore sporazum koji bi, zatim, Vlada potpisala i na osnovu kojeg bi bile napravljene Izmjene i dopune Zakona o radu. Ipak, to se nije desilo.\nMoramo reći da su ovi pregovori zaista bili zahtjevni i komplikovani, vrlo teški i nisu urodili plodom. Savez samostalnih sindikata predstavlja sve radnike u javnoj upravi i u javnom sektoru. Nadali smo se da će se u ovom trenutku solidarisati sa radnicima iz privatnog sektora i da će omogućiti da poslodavci u realnom sektoru u ovom trenutku imaju jedan fleksibilniji odnos, a sve u cilju očuvanja radnih mjesta. Obzirom da socijalni partneri nisu postigli sporazum Vlada Federacije mora biti odgovorna i donijeti određene Izmjene i dopune Zakona o radu koje će se naći na sjednici Vlade u utorak.\nEdita Đapo, 16. aprila 2020.\nIstinomjer će pratiti da li će se, shodno najavi ministrice Đapo, prijedlog Zakona o izmjenama i dopunama Zakona o radu FBiH naći na dnevnom redu Vlade FBiH u utorak 21. aprila 2020. godine.\nSjednica Vlade FBiH nije održana u utorak 21. aprila 2020. godine, dok je Kolegij Skupštine KS zakazao sjednicu za taj isti dan, sa jednom tačkom dnevnog reda: Mišljenje Ministarstva za rad, socijalnu politiku, raseljena lica i izbjeglice KS na Nacrt zakona o izmjenama i dopunama Zakona o radu FBiH.\nS obzirom na navedeno, najavu ministrice Edite Đapo da će se Izmjene i dopune Zakona o radu “naći na sjednici Vlade u utorak”, Istinomjer ocjenjuje kao neispunjenu.\nGradnja MHE se nastavlja dok se čeka na implementaciju zaključka Parlamenta FBiH\nTekstilni otpad još uvijek nije vraćen u Italiju


ANDRIĆGRAD – Ministar trgovine i turizma Republika Srpske Suzana Gašić rekla je juče da je počeo postupak verifikacije svih ulaganja u Andrićgradu od sva tri suvlasnika. Gašićeva je izrazila očekivanje da će biti verifikovani ovi ulozi i da će…\nANDRIĆGRAD – Srpski član Predsjedništva BiH Milorad Dodik izjavio je da će kompletno upravljanje Andrićgradom biti povjereno Vladi Republike Srpske i opštini Višegrad da bi ovaj kompleks podigli na veći nivo održivosti, koji ima trajanje. Dodik, koji je danas…\nANDRIĆGRAD – Povodom Svjetskog dana turizma koji se obilježava u nedjelju 27. septembra, danas je u Višegradu održan sastanak koordinacionog odbora direktora turističkih organizacija Republike Srpske na kome se razgovaralo o uticaju pandemije virusa korona na turizam u Srpskoj….\nANDRIĆGRAD – U Andrićgradu danas je uručena treća nagrada „Zlatna sova“ autoru Branku Jovičiću iz Broda za roman „Davno ispričane priče“, koju dodjeljuje Zavod za udžbenike i nastavna sredstva Istočno Sarajevo. Autor treće nagrade rekao je novinarima da je…\nANDRIĆGRAD – U Andrićgradu u toku je izgradnja zvonika hrama Svetog cara Lazara i svih srpskih mučenika, rekao je Srni protojerej Dragan Vukotić. Vukotić je istakao da će zvonik dominirati u kompleksu Andrićgrada i da će „imati šest spratova“….


DIS otvara nove i modernizovane markete u nekoliko gradova Srbije - Retail Serbia\nKompanija Dis iz Krnjeva nastavlja investiocioni plan otvaranjem novih i modernizovanih marketa u nekoliko gradova Srbije.\nDomaći maloprodajni lanac Dis, otvorio je nekoliko novih i modernizovanih marketa. Kompanija je modernizovala svoj najveći objekat koji se nalazi u TC Zmaj, na adresi Autoput 19 u Beogradu. "U renoviranom marketu, Beograđanima je dostupna sjajna ponuda velikog broja kvalitetnih artikala. Vizuelne prostorne promene donele su estetski i funkcionalni napredak kada je u pitanju enterijer i eksterijer marketa, a veliki napredak je načinjen i u oblasti usluge koja će nakon renoviranja postati još kvalitetnija. Razvoj i modernizacija prodajne mreže DIS podrazumeva kompletno unapređenje ambijenta, ponude i usluge što je u skladu sa nastojanjem kompanije da svim svojim kupcima obezbedi najbolje uslove za zaista super kupovinu svakog dana", saopštavaju iz Dis-a.\nDis je nastavio i sa širenjem prodajne mreže otvaranjem marketa Super Dis u Vrnjačkoj Banji na adresi Kneza Miloša 36. U moderno uređenom prostoru novog marketa, stanovnike Vrnjačke Banje očekuje ponuda od oko 5000 artikala. Market u Vrnjačkoj Banji je 32. objekat u DIS prodajnoj mreži, a 7. po redu objekat novog koncepta Super DIS. Razvoj novog SUPER DIS koncepta, koji podrazumeva kompletno unapređenje ambijenta, ponude i usluge, u skladu je sa nastojanjem kompanije da svim svojim kupcima obezbedi najbolje uslove za kupovinu svakog dana.\nNešto ranije, kompanija Dis je otvorila i modernizovane markete u Inđiji i Staroj Pazovi koji su uz novi koncept pod brendom Super Dis potrošačima doneli moderniji izgled i izbor od preko 5000 artikala.\nDis je danas jedan od najvećih domaćih maloprodajnih lanaca koji posluje sa 32. objekta širom Srbije. Kompanija posluje i sa više od 400 franšiznih partnera. Dis je nedavno saopštio da je zatvorio svoj market na Novom Beogradu koji se nalazio u Japanskoj ulici.\nDis, Srbija,\tmodernizacija\totvaranje


► Na Grenlandu se u jednom danu istopilo dve milijarde tona leda\nIako je Grenland najveće ostrvo na svetu sa velikim količinama leda, veoma je neuobičajeno da se toliko leda istopi u junu. Sezona topljenja traje od juna do avgusta, a najveći deo se istopi u julu, navela je američka televizija.\nTomas Mot, naučnik sa Univerziteta u Džordžiji, specijalizovan za klimu na Grenlandu izjavio je da je iznenadi skok u topljenju leda neuobičajeno ali nije bez presedana.\n"To može da se poredi sa onim što smo videli u junu 2012. godine", rekao je Mot podsećajući da je to bila rekordna godina kada je čitavi ledeni pokrivač na Grenlandu iskusio neki stepen topljenja, što se desilo prvi put od kada se vodi evidencija.\nBall korporaciji odobreni naučno zasnovani ciljevi za smanjivanje emisije ugljenika\nBall korporacija je danas saopštila da je inicijativa “Science Based Targets” (Naučno zasnovani ciljevi) odobrila ciljeve kompanije da do 2030. godine, smanji apsolutnu emisiju ugljenika u...


Macron traži da se Zapadni Balkan ‘ugradi u Evropu’\nRedakcija 30.08.2019 07:54\nDok šefovi diplomatija EU u Helsinkiju s partnerima sa Zapadnog Balkana razmatraju “regionalnu saradnju”, predsjednik Emmanuel Macron je od francuske diplomatije zatražio da radi na “ponovnom ugrađivanju Zapadnog Balkana u reljef, geografiju Evrope”.\n“Imati evropsku strategiju, znači imati na umu granice Evrope”, naglasio je Macron na svom godišnjem skupu s ambasadorima Francuske u svijetu.\nKako se navodi u govoru koji je u objavljen na stranici Predsjedništva Francuske, on je istakao da Pariz mora ponovo investirati u zemlje koje Francusku istinski vole, kako ne bi dozvolio da druge evropske sile “igraju igru na mjestu Francuske”.\n“Da bismo imali evropsku strategiju, moramo razmišljati o granicama Evrope”, poručio je Macron ambasadorima.\nMacron je podvukao da se u “svijetu koji se strategijski i geopolitički mijenja”, u sklopu evropskih granica Francuska mora ponovo angažovati “s našim susjedima i zemljama koje nas duboko vole, da ne bismo neevropskim silama prepustili da tu djeluju umjesto nas”.\nFrancuski predsjednik je naveo da će “inače o Zapadnom Balkanu odlučivati SAD, Rusija i Turska” i dodao da “i tu Nijemci imaju svoje zamisli, a moram reći djelotvornije i više strateške od naših”.\n“Želim da se u to ponovo ulože sredstva i rad”, rekao je predsjednik uz opasku da je u julu u Srbiji primjetio da je “ludo to da je još 2001. godine bila posljednja posjeta” nekog šefa francuske države Srbiji.\n“Kad pogledam šta mi tamo ulažemo, recimo na kulturnom polju, javnom polju, to je mnogo manje nego što ulažemo u države strategijski mnogo manje važne i mnogo udaljenije od nas, a mi smo tamo (u Srbiji) sjajno dočekani”, ocijenio je Macron.\nOn se založio za jačanje Evrope čiji su temelj Humanizam, Renesansa i Prosvjetiteljstvo, ali i zaključio da “bez sumnje doživljavamo kraj zapadne prevlasti u svijetu”.\nPrethodni članakTokio najsigurniji svjetski grad\nNaredni članakMedvjed svaki dan “posjećuje” staricu u podgrmečkom selu


Cikotić i Ćulum o aktuelnoj migrantskoj krizi i prioritetima SIPA-e @ StartBiH.ba\nDirektor Državne agencije za istrage i zaštitu (SIPA) Darko Ćulum danas je sa saradnicima primio u posjetu delegaciju Ministarstva sigurnosti Bosne i Hercegovine s ministrom Selmom Cikotićem na čelu.\nBudući da se radi o prvoj zvaničnoj posjeti delegacije Ministarstva sigurnosti BiH, direktor Ćulum je prezentirao nadležnosti i organizacionu strukturu SIPA-e i njenu ulogu u sigurnosnom sistemu Bosne i Hercegovine.\nNa sastanku je razgovarano o aktuelnoj migrantskoj krizi u BiH i svim aspektima i prioritetima rada SIPA-e s posebnim akcentom na borbu protiv terorizma kao najvećeg sigurnosnog izazova današnjice, te svih vidova organiziranog kriminala i korupcije.\nMinistar Cikotić je čestitao direktoru SIPA-e na imenovanju i poželio mu mnogo uspjeha u daljem radu.\nOn je istakao da Ministarstvo sigurnosti BiH stoji na raspolaganju SIPA-i za svaki vid podrške, kako bi SIPA odgovorila na najsloženije sigurnosne izazove današnjice.\nSastanku su prisustvovali i zamjenik ministra Nedeljko Jović, pomoćnik ministra Mate Miletić kao, i šefovi kabineta Senahid Godinjak i Boris Ivanović, saopćeno je iz SIPA-e.


Bajden podržao preispitivanje ovlašćenja SAD za upotrebu vojne sile - Američki izbori\nAmerički predsednik Džozef Bajden u petak je izrazio podršku inicijativi o zameni više decenija starog ovlašćenja o upotrebi vojne sile na Bliskom istoku, samo nešto više od nedelju dana nakon što su, oslanjajući se na upravo ta ovlašćenja, izvršeni vazdušni napadi na istoku Sirije.\nDemokratski senator Tim Kejn i republikanski senator Tod Jang predložili su ove nedelje zakone kojima se ukidaju odobrenja za upotrebu vojne sile (AUMF) iz 1991. i 2002. protiv Iraka, na koje su se predsednici iz obe partije tokom godina oslanjali kako bi pravno opravdali izvođenje vojnih napada u ovom regionu.\nU svom obraćanju medijima, Džen Psaki istakla je da je predsednik Bajden posvećen saradnji s Kongresom kako bi ,,osigurao da se ovlašćenja za upotrebu vojne sile koja su na snazi zamene užim i specifičnim okvirom koji bi osigurao zaštitu amerikanaca od terorističkih pretnji dok se ujedno okončavaju ‘većni ratovi’ “.\nSenator Tim Kejn rekao je da oslanjanje na višedecenijska ovlašćenja za upotrebu vojne sile ,,nema nikakvu operativnu svrhu, drži (nas) stalno u ratnom položaju i podriva suverenitet Iraka.“\n,,Prošlonedeljni vazdušni napadi u Siriju pokazuju da će izvršna vlast, bez obzira na partiju iz koje dolazi, nastaviti da proteže svoje ratne moći“, naveo je Kejn. S druge strane, zvaničnici Bajdenove administracije stali su u odbranu napada, nazvavši ih legalnim i prikladnim.\nMeđutim, kako prenosi Associated Press, pojedini članovi Kongresa – uključujući i članove Demokratske partije – osudili su ove vazdušne napade, inače prvu vojnu akciju koju je predsednik Bajden odobrio. Kejn i drugi tvrdili su da ofanzivna vojna akcija bez odobrenja Kongresa nije ustavna s obzirom na odsustvo vanrednih okolnosti.\nBela kuća signalizirala je podršku zameni ovlašćenja, iako je upozorila da bi SAD mogle da razmotre vojnu akciju nakon raketnog napada izvršenog ranije ove nedelje, a koji je pogodio vazduhoplovnu bazu u zapadnom Iraku u kojoj su smeštene američke i koalicione trupe. ,,Ukoliko procenimo da je dalji odgovor opravdan, ponovo ćemo preduzeti mere na način i vreme koje budemo odabrali“, istakla je Psaki.


Karles Pudždemon - Blic Online\n"KONAČNA BORBA ZA NEZAVISNOST" Desetine hiljada Katalonaca se okupilo na jugu Francuske u znak podrške Pudždemonu\nDesetine hiljada pristalica nezavisnosti Katalonije okupilo se u mestu Perpinjan, na jugu Francuske, u znak podrške bivšem vođi Katalonije Karlosu Pudždemonu.\nLideri pokreta za samoopredeljenje Katalonije Karles Puđžemon i Antoni Komin danas su dobili privremene akreditacije poslanika Evropskog parlamenta, saopšteno je danas iz Evropskog parlamenta i dodaje da će oni pune akreditacije dobiti narednog meseca.\nŠpanska državna medijska kuća "TVE" saopštila je danas da su nepoznate osobe ilegalno emitovale program ruske "Raša tudej" u kojem je učestovao bivši predsednik Katalonije Karles Pudždemon.\nŠpanske vlasti saopštile su večeras da će dvojica katalonskih lidera, koji su izabrani za poslanike na nedavno održanim izborima za Evropski parlament, morati da rizikuju hapšenje povratkom u Španiju kako bi pokupili svoje službene akreditive, ako žele da budu evropski poslanici.\nBivši separatistički lider Katalonije Karles Pudždemon pozvao je Pedra Sančesa, aktuelnog premijera i pobednika parlamentarnih izbora u Španiji prošlog meseca, da bude otvoren za dijalog sa pokretom koji se bori za nezavisnost.\nPredsednik Evropskog parlamenta Antonio Tajani odlučio je da ne dozvoli održavanje konferencije u toj instituciji u Briselu na kojoj je trebalo da učestvuje bivši predsednik katalonske vlade Karles Pudždemon.\nBivši katalonski lider Karles Pudždemon osnovao je pokret Nacionalni poziv za Republiku i tim povodom se iz Belgije danas obratio putem video linka okupljenima na skupu u severistočnom španskom gradu Manresi.\nPudždemon se vratio u Belgiju\nBivši katalonski lider Karles Pudždemon vratio se u Belgiju iz Nemačke gde je u martu bio uhapšen na osnovu španske poternice.\nPudždemon se vraća U BELGIJU\nBivši katalonski lider Karles Pudždemon kojeg je centralna vlada iz Madrida u oktobru otpustila sa te pozicije nakon što je nezakonito proglasio nezavisnost tog španskog regiona, danas je izjavio da će se iz Nemačke vratiti u Belgiju.\nPudždemon slobodan da napusti Nemačku\nSud u Nemačkoj formalno je obustavio proceduru ekstradicije bivšeg katalonskog lidera Karlesa Pudždemona nakon što je Španija odustala od zahteva za njegovo izručenje iz Nemačke.\nNemačka odbila zahtev Španije: "Ne vraćamo Pudždemona u pritvor"\nSud u Nemačkoj odbacio je danas zahtev tužilaštva da katalonski lider Karles Pudždemon bude vraćen u pritvor do odluke o njegovom izručenju Španiji.\nPartije koje se zalažu za nezavisnost Katalonije najavile su da će danas u parlamentu pokušati da izaberu novog predsednika tog španskog regiona.


Milićević: Povećati broj biračkih mjesta, kako bi što više građana izašlo na izbore – Borba\nSocijalistička partija Srbije pripremila je platformu za međustranački dijalog koju će izneti na sastaku kada budu pozvane sve stranke, a u njoj se nalazi više zahtjeva, među kojima je i održavanje izbora na svim nivoima istovremeno, saznaje Tanjug.\nŠef poslaničke grupe SPS Đorđe Milićević kaže da se u platformi nalazi i zahtjev da bude povećan broj biračkih mjesta kako bi što više građana izašlo na izbore.\n– Smatramo da je veoma važno da parlamentarni, predsjednički i gradski izbori budu održani u isto vrijeme, jer je to u Srbiji od uvođenja višepartijskog sistema uvijek bilo, između ostalog i zbog troškova koji bi bili manji, jer na kraju krajeva, sve to ide na račun građana države – istakao je Milićević.\nPrema njegovim riječima, socijalisti smatraju da bi trebalo da bude najstrože zabranjeno da se u političkoj kampanji napadaju članovi porodice i djeca, jer je to moralno nedopustivo kao što se svakodnevno dešava sa porodicom i djecom predsjednika republike Aleksandra Vučića.\nMilićević je najavio da će u narednim danima SPS upoznati javnost i o drugim djelovima platforme.


infekcije | SLD Klinicki centar\n„Značaj bolničkih infekcija i mere prevencije“\nKada: 24. januar 2020. @ 13:00 – 17:00\nSlužba za bolničku epidemiologiju i higijenu ishrane KCS organizuje kurs u trajanju od 4 sata na temu „Značaj bolničkih infekcija i mere prevencije“. Održaće se 24. januara 2020. u 13:00 časova u prostorijama Klinike za infektivne i tropske bolesti KCS. … Pročitaj više →\n„Zakonska regulativa po pitanju prevencije pojave bolničkih infekcija koje pogađaju zaposlene u zdravstvenim ustanovama“\nKada: 23. januar 2020. @ 12:00 – 16:00\nGde: Klinika za endokrinologiju, dijabetes i bolesti metabolizma KCS\nSlužba za bolničku epidemiologiju i higijenu ishrane KCS organizuje kurs u trajanju od 4 sata na temu „Zakonska regulativa po pitanju prevencije pojave bolničkih infekcija koje pogađaju zaposlene u zdravstvenim ustanovama“. Održaće se 23. januara 2020. u 12:00 časova u … Pročitaj više →\nPostavljeno 20. decembar 2019. od strane vRadak\nKada: 26. decembar 2019. @ 13:00 – 17:00\nGde: Klinika za očne bolesti KCS\nSlužba za bolničku epidemiologiju i higijenu ishrane KCS organizuje kurs u trajanju od 4 sata na temu „Značaj bolničkih infekcija i mere prevencije“. Održaće se 26. decembra 2019. u 13:00 časova u prostorijama Klinike za očne bolesti KCS. Ciljna grupa … Pročitaj više →\n„Higijena ruku zdravstvenog osoblja kao mera prevencije i kontrole bolničkih infekcija”\nPostavljeno 2. decembar 2019. od strane vRadak\nKada: 5. decembar 2019. @ 10:30 – 12:30\nGde: Klinikа za hematologiju KCS\nSlužba za bolničku epidemiologiju i higijenu ishrane KCS organizuje stručni sastanak u trajanju od 2 sata na temu „Higijena ruku zdravstvenog osoblja kao mera prevencije i kontrole bolničkih infekcija”. Održaće se 05. decembra 2019. u 10:30 časova u prostorijama Klinike … Pročitaj više →\nKada: 18. novembar 2019. @ 12:00 – 16:00\nSlužba za bolničku epidemiologiju i higijenu ishrane KCS organizuje kurs u trajanju od 4 sata na temu „Značaj bolničkih infekcija i mere prevencije“. Održaće se 18. novembra 2019. u 12:00 časova u prostorijama Klinike za urologiju KCS. Ciljna grupa su … Pročitaj više →\nKada: 6. novembar 2019. @ 12:00 – 16:00\nSlužba za bolničku epidemiologiju i higijenu ishrane KCS organizuje kurs u trajanju od 4 sata na temu „Značaj bolničkih infekcija i mere prevencije“. Održaće se 06. novembra 2019. u 12:00 časova u prostorijama Klinike za ginekologiju i akušerstvo KCS. Ciljna … Pročitaj više →\n„Mere prevencije bolničkih infekcija, demonstracija opreme i bolničke sredine“\nKada: 31. oktobar 2019. @ 12:00 – 16:00\nSlužba za bolničku epidemiologiju i higijenu ishrane KCS organizuje kurs u trajanju od 4 sata na temu „Mere prevencije bolničkih infekcija, demonstracija opreme i bolničke sredine“. Održaće se 31. oktobra 2019. u 12:00 časova u prostorijama Klinike za grudnu hirurgiju … Pročitaj više →\nKada: 29. oktobar 2019. @ 13:30 – 17:30\nSlužba za bolničku epidemiologiju i higijenu ishrane KCS organizuje kurs u trajanju od 4 sata na temu „Zakonska regulativa po pitanju prevencije pojave bolničkih infekcija koje pogađaju zaposlene u zdravstvenim ustanovama“. Održaće se 29. oktobra 2019. u 13:30 časova u … Pročitaj više →\nPostavljeno 18. oktobar 2019. od strane vRadak\nKada: 25. oktobar 2019. @ 12:00 – 16:00\nSlužba za bolničku epidemiologiju i higijenu ishrane KCS organizuje kurs u trajanju od 4 sata na temu „Značaj bolničkih infekcija i mere prevencije“. Održaće se 25. oktobra 2019. u 12:00 časova u prostorijama Klinike za ortopedsku hirurgiju i traumatologiju KCS. … Pročitaj više →\nKada: 24. oktobar 2019. @ 13:30 – 17:30\nSlužba za bolničku epidemiologiju i higijenu ishrane KCS organizuje kurs u trajanju od 4 sata na temu „Značaj bolničkih infekcija i mere prevencije“. Održaće se 24. oktobra 2019. u 13:30 časova u prostorijama Klinike za dermatovenerologiju KCS. Ciljna grupa su … Pročitaj više →


Dragan Filipović, Generali osiguranje: Podići svest na viši nivo - Bizlife.rs\n12:06 Beograd, 28/12/2017\nZa BIZLife govori: Dragan Filipović, predsednik IO i izvršni direktor Generali osiguranja\n„Srpski dani osiguranja“ su prilika da se uporedi svest naših građana sa građanima Evrope po ovom pitanju, koja je na tri do četiri puta nižem nivou. To je vezano i za životni standard , ali i za samo poznavanje potrebnih odnosa u osiguranju. Tako da je naša uloga da od ove godine, napravimo tradiciju ovih skupova gde ćemo imati eminentne goste iz inostranstva koji će nam prenositi njihova iskustva, naše stručnjake i sve koji se bave osiguranjem kako bismo podigli svest na viši nivo, kaže za BIZLife Dragan Filipović, predsednik IO i izvršni direktor Generali osiguranja.\nKako ocenjujete poslovanje kompanije Generali u 2017.?\nPlanovi su nam bili veći nego što smo ostvarili u prošloj rekordnoj godini za našu kompaniju. Ako uspemo da ostvarimo planove za ovu godinu imaćemo novi rekord na tržištu Srbije, i kada je reč i o profitabilnosti i o usluzi i o brzini rešavanja šteta. Mi se dobro kotiramo kod Generali grupe i nastavljamo onim putem koji smo zacrtali,a to je da imamo najinovativnije proizvode na tržištu, da smo najbrži u rešavanju šteta kod klijenata i da ostvarujemo profitabilnost za naše akcionare.\nKoje su specifičnosti našeg tržišta u odnosu na svetske trendove?\nSpecifičnost je da je kod nas 23 odsto učešće životnog osiguranja, a na primer u svim zemljama zapadne Evrope 70 odsto. Ono što je kod nas neživotno osiguranje kod nas je životno osiguranje. Dosta će godina proći dok se to ne promeni. Biće vezano za životni standard ljudi, za rast bruto društvenog proizvoda, jer ne postoji razvijena zemlja u Evropi i u svetu koja nema razvijeno osiguranje. Tako da će Srbija ići tim putem, što budemo razvijeniji kao zemlja tako će biti razvijenije i osiguranje. Drugo, auto odgovornost u Srbiji više dominira u neživotnom osiguranju nego što je slučaj u Evropi.\nNa koji način Generali interpretira proces digitalizacije u svom poslovanju?\nJa sam jako ponosan na ono što smo do sada uradili, zato što u skladu sa trendom Generali grupe na nivou celog sveta. Mi smo prva kompanija u Srbiji koja već sada ima mogućnost da klijenti preko mobilnog telefona mogu da kupe dve vrste osiguranja, polisu putnog osiguranja i polisu domaćinstva. Do prošle godine ako je naš klijent putovao na more u Grčku i setio se na granici da nema polisu putnog osiguranja, poziv bilo kome od nas ga je vraćao na prvo mesto koje ima našu filijalu, gde bi izgubio određeno vreme i obično odustao od polise. Danas, isti klijent ako pozove bilo kog našeg agenta on uz pomoć pet šest klikova na mobilnom telefonu može da kupi i da plati polisu i da nastavi svoj put. Takođe, omogućili smo ljudima da jako brzo izaberu domaćinstvo, kupe, plate i osiguraju svoje domaćinstvo bez izlaska na teren našeg agenta. Generali grupa zahteva od nas da po standardima budemo evropska kompanija bez obzira na kom tržištu radimo i mi se tome prilagođavamo. Tako da se naši klijenti osećaju kao da su klijenti u bilo kojoj zemlji Evrope.\nKoja su vaša očekivanja i predviđanja za narednu godinu?\nJa sam po prirodi optimista i očekujem da se sve ono što smo na ovim danima srpskog osiguranja pričali po pitanju regulative promeni, da će sve ove inicijative na kojima danas radimo uroditi plodom i da će građani sve više razvijati svest o osiguranju i da će kako godine dolaze i sa ekonomijom naše zemlje i rastom životnog standarda i našu privrednu granu podići na viši nivo.\nMi sve više koristimo dron u proceni šteta, koji nam omogućava jedan siguran video zapis i nesporno rešavanje šteta u odnosu na sadašnju situaciju, kada nam armija ljudi za rešavanje neke šteta na nekom usevu potroši sate vremena. Uveli smo i digitalni potpis u rešavanju šteta, zamenili smo tako veliki broj ljudi koji sada rade druge stvari koje su od koristi klijentima, kaže Filipović.\nosiguranje generali osiguranje


Mobilni telefoni, 16.05.2022, 08:30 AM\nSve veći broj korisnika Google Chromea za Android u Rusiji prijavljuje greške kada pokušaju da instaliraju najnovije ažuriranje za Googleov veb pregledač. Broj pritužbi je svakim danom sve veći, ali za sada uzrok problema ostaje nepoznat i nerešen.\nPrema ruskim medijima i brojnim komentarima korisnika u Play prodavnici, problemi su počeli 9. maja, kada je Google objavio verziju 101 Chromea za Android.\nOni koji su pokušali da instaliraju najnoviju verziju dobili su grešku: „Neuspešno instaliranje Google Chromea“. Poruka dalje savetuje korisnika da pokuša ponovo i da sledi savete za rešavanje problema ako to ne pomogne.\nKorisnici koji su mislili da bi problem mogao da se reši uklanjanjem i ponovnim instaliranjem Chromea nisu mogli da instaliraju pregledač na svoj uređaj.\nGoogle je najavio da će ruskim korisnicima i programerima biti blokirano preuzimanje ili ažuriranje aplikacija koje se plaćaju iz Play prodavnice od 5. maja 2022. Međutim, Chrome je besplatan, tako da bi trebalo da bude van ove nove politike.\nPoruka o grešci ne objašnjava razlog neuspelog ažuriranja, bilo da je to posledica sankcija ili tehničkog problema. Istovremeno, Googleov agent za podršku u Play prodavnici predlaže ruskim korisnicima da pronađu rešenje u diskusijama zajednice podrške.\nKorisnici Chromea za Android u Rusiji imaju nekoliko opcija: da ostanu na verziji koju koriste, preuzmu APK da bi ručno instalirali Chrome, da koristite VPN da prevare Play prodavnicu da im omogući ažuriranje ili pređu na drugi pregledač.\nOstajanje na starijoj verziji nosi bezbednosne rizike jer je Google ispravio 13 ranjivosti u najnovijem izdanju, a spisak ranjivosti će se vremenom povećavati.\nPreuzimanje Chrome APK-a i njegovo ručno instaliranje moglo bi biti dobro rešenje, ali korisnici bi trebalo da ga preuzmu iz pouzdanog izvora. Situacija stvara savršene uslove za prevare i sajtove sa malverima koji Rusima nude najnoviju verziju Chromea.\nKorišćenje VPN-a za ažuriranje je najsigurniji način preuzimanja aplikacije, iako se tako krše uslovi Play prodavnice, pa bi korisnički nalog mogao da bude blokiran.


Crna Gora: Cena električne energije zavisiće od kretanja na mađarskoj berzi HUPX - Serbia Energy Serbia Energy Balkan I Energetika - Crna Gora: Cena električne energije zavisiće od kretanja na mađarskoj berzi HUPX\nUzimajući u obzir trenutnu cenu električne energije na referentnoj berzi koja je veća u odnosu na propisanu za tekuću godinu, trenutno ne postoji rizik od umanjenja cene električne energije za distributivne potrošače u ovoj godini, navodi se u izveštaju o poslovanju Elektroprivrede Crne Gore za prvih šest meseci. Podsetimo da cene električne energije za domaćinstva i male kupce zavise isključivo od slobodno formirane cene snabdevača – EPCG, uz zakonski definisana ograničenja koja su direktno u vezi sa cenom električne energije na referentnoj berzi, HUPX.\nU izveštaju se navodi da je EPCG izložena riziku promena cena električne energije kako na domaćem tako i na inostranom tržištu, odnosno na berzi.\n„S obzirom na to da je EPCG aktivni učesnik na regionalnom tržištu električne energije i kao kupac i kao prodavac, promene u cenama mogu itekako da utiču na trenutno poslovanje. Deo ovih rizika se eliminiše kroz zaključivanje dugoročnih ugovora o trgovini električnom energijom“, kazali su iz EPCG.\nOni su podsetili da se zakonskom regulativom od početka 2017. godine cena električne energije za distributivne potrošače formira na osnovu tržišne cene sa referentne berze, uz određena ograničenja.\n„Uzimajući u obzir trenutnu cenu električne energije na referentnoj berzi koja je veća u odnosu na propisanu za tekuću godinu, trenutno ne postoji rizik od umanjenja cene električne energije za distributivne potrošače u ovoj godini“, poručeno je iz EPCG.\nU izveštaju se navodi da s obzirom na to da su pojedini kreditni aranžmani EPCG vezani za varijabilnu kamatnu stopu i evribor, postoji kamatni rizik sa aspekta zaduživanja kod banaka i ostalih finansijskih institucija.\n„EPCG vrši analizu izloženosti riziku od promene kamatnih stopa na dinamičkoj osnovi uzimajući u obzir alternativne izvore finansiranja i refinansiranja, pre svega za dugoročne obaveze i preduzima odgovarajuće mere radi obezbeđenja kredita od banaka pod povoljnijim uslovima. EPCG nije izložena kamatnom riziku sa aspekta plasiranja novčanih sredstava imajući u vidu da su ugovorima definisane fiksne kamatne stope“, kaže se u izveštaju.\nKoeficent zaduženosti EPCG na dan 30. jun iznosi 0,11.\n„Može se zaključiti da je stepen zaduženosti nizak, odnosno da je EPCG u mogućnosti da pokrije sve svoje obaveze prema kreditorima i investitorima“, dodaje se.\n„U cilju obezbeđivanja naplate potraživanja, EPCG u kontinuitetu primenjuje podsticajne mere za poboljšanje naplate potraživanja kao što su organizovanje nagradnih igara i odobravanje popusta redovnim platišama. U slučaju potrebe primenjuju se zakonom propisane prinudne mere naplate. Trenutna naplata potraživanja od distributivnih potrošača je na zadovoljavajućem nivou i u konstantnom je procentualnom porastu“, kazali su iz elektroenergetske kompanije.\nU izveštaju je pojašnjeno da oprezno upravljanje rizikom likvidnosti podrazumeva održavanje dovoljnog iznosa gotovine i hartija od vrednosti kojima se trguje, kao i obezbeđenje adekvatnih izvora finansiranja preko odgovarajućih iznosa kreditnih obaveza.\nIstaknuto je da će poseban izazov za kompaniju u narednom periodu predstavljati uticaj pojave novog korona virusa i njegov uticaj na celokupnu ekonomiju.\nEPCG je u prvoj polovini godine ostvarila neto dobit od 2,1 milion evra. Iz EPCG je prošle sedmice saopšteno da je deficit pаdаvinа, koji je bio skoro 50 odsto u odnosu na desetogodišnji prosek, značajno uticao na poslovni rezultat kompanije. Prihod EPCG je u prvoj polovini godine iznosio 148,2 miliona evra, što je 8,5 odsto manje u odnosu na isti prošlogodišnji period.\nIz EPCG je navedeno da je i pored dobre spremnosti i stabilnog funkcionisanja proizvodnih objekata, ukupno ostvarena proizvodnja električne energije u prvoj polovini godine iznosila 1.149 GWh, što je za 342 GWh, odnosno 22,9 odsto manje u odnosu na planiranu i 192 GWh, odnosno 14,3 odsto manje u odnosu na uporedni period prošle godine.\nProizvodnja HE Perućica smanjena 36 odsto, a HE Piva 14 odsto\nU izveštaju se navodi da je HE Perućica u prvoj polovini godine ostvarila proizvodnju od 298.996 MWh, što je za 36 odsto manje u odnosu na proizvodnju ostvarenu tokom istog perioda prošle godine.\nHE Piva je u prvoj polovini godine ostvarila proizvodnju od 271.707 MWh, što je za 14 odsto manje u odnosu na proizvodnju ostvarenu tokom istog perioda prošle godine“ precizira se u izveštaju.\nDodaje se da je Termoelektrana Pljevlja u prvih šest meseci ostvarila proizvodnju od 576.467 MWh, što je za četiri odsto više u odnosu na proizvodnju ostvarenu tokom istog perioda prošle godine. Utrošak uglja je za navedeni period iznosio 608.029 tona.\nGotovina uvećana za osam miliona evra\nU izveštaju je saopšteno da likvidnost EPCG u prvih šest meseci nije ugrožena, uzimajući u obzir sposobnost izmirenja kratkoročnih obaveza iz tekućih aktivnosti. „U prvih šest meseci došlo je do povećanja gotovinskih ekvivalenata i gotovine za 8,06 miliona evra što predstavlja jedan od faktora poboljšanja koeficijenata likvidnosti u odnosu na 31. decembar prošle godine“ navodi EPCG.


април 2019 - Biznis i Finansije\nby bifadmin 30. aprila 2019.\n30. aprila 2019. 0 komentar\n26. aprila 2019. 0 komentar\nNa rekama u Srbiji je prošle godine pretovareno 11,8 miliona tona tereta, odnosno 11,5 odsto više nego prethodne godine, saopštila je Agencija za upravljanje lukama koja je predstavila projekat „Probudi Dunav“.\n24. aprila 2019. 0 komentar\nProjekat probudi Dunav doprineće razvoju nautičkog saobraćaja\nBeograd je, i dalje, stranim turistima najatraktivnije međunarodno putničko pristanište sa više od polovine ukupnog broja pristajanja i oko 80.000 turista. Slede ga pristaništa u Novom\nSadu i Donjem Milanovcu. Prošle godine, otvorili smo pristanište u Golupcu, koje je uspešno završilo nautičku sezonu sa 44 pristajanja i više od 6.000 prelazaka obale. Prateći stalan i povoljan trend rasta u putničkom saobraćaju, očekujemo da se do 2025. godine udvostruči broj pristajanja kruzera i turista na međunarodnim putničkim pristaništima u Srbiji„ – izjavio je Vuk Perović, v.d. direktora Agencije za upravljanje lukama Republike Srbije.


Vozači, obratite pažnju: Na auto-putu kod Sremske Mitrovice izvode se radovi\nNa naplatnim stanicama u Republici Srbiji nema zadržavanja vozila\nNa auto-putu E-70, u zoni petlje Sremska Mitrovica izvode se radovi na održavanju, zbog čega se saobraćaj odvija preticajnom saobraćajnom trakom na levom kolovozu puta, u smeru Beograd-Šid, saopštili su JP “Putevi Srbije”.\nTakođe, na auto-putu, petlja Umčari, obavljaju se radovi na periodičnom održavanju nadvožnjaka na petlji Umčari.\nOd 8. aprila za saobraćaj zatvorene vozna i zaustavna saobraćajna traka dok se saobraćaj odvija preticajnom saobraćajnom trakom, u smeru Beograd-Niš. Uključenje ka Nišu iz Umčara zatvoreno za saobraćaj do daljnjeg.\nU Staroj Pazovi u zoni postojećeg putnog prelaza i delu ulice Ćirila i Metodija, obustava saobraćaja zbog početka izgradnje nadvožnjaka. Alternativni putni pravac za vreme obustave saobraćaja je put Stara Pazova – Inđija i Inđija – Putinci. Panirani rok završetka radova 1. jul 2021. godine.\nPrema informacijama Uprave granične policije u pola osam časova , na graničnom prelazu Batrovci, na izlazu, zadržavanje za teretna motorna vozila je 60 minuta, Kelebiji, 60 minuta.\nauto-put Izmenjen režim saobraćaja JP Putevi Srbije Radovi


Šabanovu kuću niko ne posećuje: Komšije iz Krčedina progovorile o pevačevoj porodici, sve im je i dalje bolno - Povezane vesti - Naslovi.net\nŠabanovu kuću niko ne posećuje: Komšije iz Krčedina progovorile o pevačevoj porodici, sve im je i dalje bolno\nVikendica koju je pokojni kralj narodne muzike Šaban Šaulić obožavao skoro da je napuštena, a njegovi štapovi za pecanje i dalje stoje na mestu gde ih je ostavio. Za tačno mesec dana navršiće se dve godine kako je poginuo legendarni pevač Šaban… »\nVIKENDICA koju je pokojni kralj narodne muzike obožavao skoro da je napuštena, a njegovi štapovi za pecanje i dalje stoje na mestu gde ih je ostavio. Za tačno mesec dana navršiće se dve godine kako je poginuo legendarni pevač Šaban Šaulić. Kako… »\nŠabanovu kuću ne posećuju sin, a ni ćerka: Komšije iz Krčedina progovorile o pevačevoj porodici, sve im je i dalje…\nPosetili smo Krčedin: i evo šta smo tamo zatekli! Komšije otkrile tužnu istinu - ni sin, ni ćerka ne posećuju Šabanovu…\nVikendica koju je pokojni kralj narodne muzke obožavao skoro da je napuštena, a njegovi štapovi za pecanje i dalje stoje na mestu gde ih je ostavio. Za tačno mesec dana navršiće se dve godine kako je poginuo legendarni pevač Šaban Šaulić. Kako… »


O novom nagradnom konkursu „Evropski dnevnik“ sa srednjoškolcima iz Zrenjanina, Beograda i Novog Sada - Ako imaš šta da kažeš - reci\n14.02.2018. 22.02.2018. Administrator Sajta\nSanja Nasevski predstavila je učenicima i učenicama nagradni konkurs „Evropski dnevnik“ i razgovarala sa njima o novim propozicijama konkursa, temama, kategorijama, kao i ulogama mentora na samom konkursu. Takođe, predstavljene su i prethodne aktivnosti u okviru Evropskog dnevnika i projekta „Ako imaš šta da kažeš – reci“ i publikacija Evropski dnevnik 2017/2018.\nĐaci su pokazali veliko interesovanje za specijalnu temu ovogodišnjeg konkursa GDE PROŠLOST SUSREĆE BUDUĆNOST – 2018. GODINA EVROPSKOG KULTURNOG NASLEĐA.\nU Pravno poslovnoj školi u Beogradu prisutni su imali priliku da čuju utiske nagrađenih učenica sa putovanja u okviru projektra „Ako imaš šta da kažeš – reci“. Sve nagrađene radove u prethodnim nagradnim ciklusima možete pogledati OVDE.\nNajčešće postavljena pitanja odnosila su se na broj radova koje učenici odnosno mentori mogu da podnesu u okviru određene kategorije. Odgovore na ova i najčešće postavljena pitanja možete pronaći OVDE.\nKonkurs „Evropski dnevnik“ je otvoren do 10. marta 2018. godine, a nagrada je sedmodnevno putovanje u Budimpeštu, Prag i Beč u maju 2018. godine.\nUkoliko ste zainteresovani da dobijete više informacija o nagradnom konkursu i propozicijama, pogledajte gradove u kojima su zakazane predstojeće prezentacije.\n← Nagradni konkurs predstavljen u Bačkoj Topoli, Subotici i Somboru\nRaspored prezentacija nagradnog konkursa →


Wienerberger slavi 200 godina postojanja!\nSa 150 godina kotiranja na berzi, Wienerberger je jedna od najstarijih postojećih kompanija u sektoru proizvodnje građevinskog materijala u Evropi.\nKada je davne 1819. godine Wienerberger kupio fabriku opeke, teško je bilo poverovati da će dva veka kasnije, kompanija biti svetski lider sa više od 16.000 zaposlenih i oko 200 proizvodnih mesta u 30 zemalja.\nIste te godine Alois Miesbach kupio je prvu ciglarsku peć u Beču i na taj način utemeljio priču o uspehu Wienerbergera, koji 200 godina kasnije, i dalje korača ovim putem.\nOva godina je izuzetno važna za nas jer se možemo pohvaliti sa uspešnih 200 godina postojanja i 150 godina kotiranja na berzi.\nU Beču je 1. marta 1869. organizovan novi upis akcija. Prema tom upisu, poznata kompanija Wienerberger Ziegelfabriks-und Bau-Gesellschaft, koja je prethodno bila u vlasništvu „barona uglja“ Heinricha Drasche-a, nalazi se na berzi pa se njenim akcijama može trgovati. Tada je kapital društva iznosio 7 miliona guldena, što je pkvirno 91 milion EUR.\nSa svojih 150 godina kotiranja na berzi, Wienerberger je jedna od najstarijih postojećih kompanija u sektoru građevinskog materijala u Evropi.\nOvu godinu posvećujemo godišnjici od osnivanja kompanije pa nas čini srećnim da možemo sa vama da podelimo još neke informacije iz našeg istorijata kao i uspehe koje smo postigli u prethodna dva veka.


U Novoj Crnji 472 mladih nezaposlenih - Mladi na selu\nU Novoj Crnji 472 mladih nezaposlenih\nDosta mladih, fakultetski obrazovanih, čeka na posao i postoji opasnost da će ova grupa kvalitetnih i obrazovanih ljudi napustiti svoj rodni kraj\nPodaci Nacionalne službe za zapošljavanje govore da se na njenoj evidenciji, u opštini Nova Crnja, trenutno nalazi 472 mlade osobe, od 20 do 29 godina, koje su nezaposlene.\nUkupan broj nezaposlenih, po evidenciji NSZ, u Novoj Crnji je 1.690, a većinu čine oni sa stečenim prvim i drugim stepenom stručne spreme.\n„Kako mladi čine 18,62 odsto od ukupnog broja stanovnika na teritoriji opštine Nova Crnja, možemo zaključiti da je prioritet povećanje šansi za njihovo zapošljavanje, kako bi im bila obezbeđena budućnost u ovoj sredini. S druge strane, dosta mladih, fakultetski obrazovanih, čeka na posao i postoji opasnost da će ova grupa kvalitetnih i obrazovanih ljudi napustiti svoj rodni kraj”, navodi se u Lokalnom akcionom planu za mlade za period od 2016. do 2020. godine.\nOsamostaljivanje mladih u Srbiji, pa i u opštini Nova Crnja, otežano je usled njihovog lošeg ekonomskog položaja i nepostojanja adekvatne stambene politike. Loša materijalna situacija i nedostatak posla dovode do pojave takozvane „produžene mladosti”, odnosno neosamostaljivanja i produženog boravka u zajednici sa roditeljima.\nPera Milankov, foto;youtube\nOpština Nova Crnja nema mogućnosti da putem podsticajnih sredstava doprinese rešenju osamostavljivanja mladih, te oni ovde pretežno žive sa roditeljima, navodi se u pomenutom dokumentu. Predsednik opštine Nova Crnja Pera Milankov tvrdi da je u poslednjih osam godina ova srednjobanatska komuna imala ubedljivo najveću investiciju u infrastrukturu i poboljšanje uslova života u svojoj istoriji, i da se najveći deo sredstava koja su obezbeđena odnosi se upravo na mlade.\n- Izgradnja bazena, sportske hale, besplatan prevoz đaka, subvencije i beskamatni krediti u poljoprivredi, licitacija državnog zemljišta i drugo, direktni su podsticaji mladima od strane opštine Nova Crnja. S obzirom na to da smo mi jedna od najsiromašnijih opština, a da je čine manja sela čija je devastacija prisutna već decenijama unazad, smatram da nema adekvatnog načina da se odupremo tom problemu – ističe Milankov.\nMeđutim, kako navodi, lokalna samouprava je za vreme njegovog mandata radila na realizaciji programa i mera za poboljšanje života mladih u opštini Nova Crnja i rešavanju njihovih problema.\n- Mogu samo da obećam da ću kao predsednik opštine, uz podršku i drugih relevatnih institucija i ustanova, nastaviti sa politikom pomoći mladima. Izradom Lokalnog akcionog plana za mlade želimo da pokažemo da opština pristupa planski kreiranju mera za rešavanje njihovih problema – zaključuje Milankov.\nČet 29 Decembar, 2016 19:04\nTagovi: nova mlade crnja opštine opštini čine milankov mladih informisanje javno mera odnose kulturu\nRadost za decu paora kanjiške opštine\nPodsticaji mladima da postanu gazde


Gračanica: Pozorišna predstava "Sumnjivo lice"\nGlumci Okret teatra iz Beograda sutra će u Domu kulture Gračanica odigrati pozorišnu predstavu "Sumnjivo lice".\nPredstava je rađena po jednom od najpoznatijih dela Branislava Nušića, koje je neizostavni deo lektire za osnovne škole.\nNa duhovit, zanimljiv i lepršav način, uz kreativno osmišljene filmske sekvence, raskošnu scenografiju i kvalitetnu muziku, glumci će oživeti živopisne likove kojima je Nušić opisao stanje u društvu, ali i ismejao loše karakterne osobine ljudi, koje su univerzalne i prisutne u svakom vremenu.\nPredstava počinje u 14 sati, a cena karte je 100 dinara.\nOkret teatar je pozorišna trupa osnovana 2012. godine u Beogradu sa ciljem da svojim predstavama deci i mladim ljudima približi svet lektire.\nTrupu čine diplomirani glumci sa iskustvom stečenim kroz brojne ostvarene uloge u beogradskim pozorištima "Boško Buha", "Pozorište na Terazijama", "Jugoslovensko dramsko pozorište", "Narodno pozorište", "Madlenianum", kao i u televizijskim igranim serijama, dečijim televizijskim programima i igranim filmovima.


FEST od 2. do 11. aprila u Beogradu - NekiRok\nPredstojeći, 49. Međunarodni filmski festival „FEST“, održaće se od 2. do 11. aprila 2021, u organizaciji Centra beogradskih festivala (CEBEF), pod pokroviteljstvom Grada Beograda i uz podršku Ministarstva kulture i informisanja, navodi se u saopštenju.\nFestival se ove godine održava pod sloganom „Povratak u budućnost“ sa namerom da kao najveća i nadaleko poznata filmska manifestacija u zemlji i regionu, doprinese ponovnom oživljavanju bioskopskih platna i povratku filmske publike u bioskope, istakli su iz ove organizacije.\nDirektor CEBEF-a Damir Handanović je izjavio da je CEBEF uprkos teškim trenucima sa kojima se ceo svet suočio, ostao istrajan u nameri da svojoj vernoj publici prikaže najnovija ostvarenja savremene kinematografije.\nIstakao je da je od velikog značaja za Beograd održavanje ovakvog kulturnog događaja u vremenima kada je u većini zemalja Evrope na snazi potpuna blokada.\n,,S posebnom pažnjom selektovan, ovogodišnji festivalski program predstaviće više od 70 premijernih filmova najnovije svetske kinematografije u 7 programskih celina, koje će publika moći da pogleda u bioskopskim salama Sava Centra, Kombank dvorane, Doma omladine Beograda i Cineplexx-a. Posebno nam je značajno što će sledeća godina biti u znaku 50. FEST-a, a u susret jubileju ove godine FEST-ova publika imaće prilike da na velikom platnu Sava Centra pogleda kultne filmove koji su obeležili prethodne edicije festivala u okviru programa FEST-ovih 50″, zaključio je Handanović.\nNa svečanom zatvaranju FEST-a, 11. aprila u udarnom terminu u Sava Centru, premijerno u Srbiji biće prikazana nova, premontirana verzija filma „Kum 3” legendarnog reditelja Frensisa Forda Kopole, nastala povodom tridesetogodišnjice od prvog prikazivanja ovog ostvarenja, istakli su u saopštenju.\nPoslednje poglavlje sage o porodici Korleone dobilo je i nov naziv: „Kum, Epilog: Smrt Majkla Korleonea“ (The Godfather, Coda: The Death of Michael Corleone), kojim Kopola odaje počast piscu i scenaristi Mariju Puzu, a uključuje naslov koji su prvobitno namenili za treći deo „Kuma”.\nZa potrebe nove verzije, Kopola je napravio nov početak i kraj filma, i prepakovao određene scene, kadrove i muziku.\nMeđunarodni filmski festival – FEST će ove godine biti održan uz poštovanje svih mera Vlade Republike Srbije i Kriznog štaba za suzbijanje zarazne bolesti virusa korona.\nKako su istakli, organizacionom timu festivala je prioritet zdravlje i bezbednost kako publike, tako i gostiju i festivalskog tima.\nInformacije o prodaji karata za 49. FEST biće naknadno objavljene.


Ako je to zasenilo Evropu, šta reći na ovo? Marsej je poražen od četvrtoligaša Andrežua sa 2:0!\nNgvabije u 17. i Mila u 82. minutu su igrači čija će imena ostati upisana u istoriji ovog kluba zlatnim slovima.\nDa stvar bude još neverovatnija, Olimpik je igrao sa prvotimcima poput Dmitrija Pajea, Florana Tovana, Luisa Gustava, golmana Mandande, Kevina Strotmana i drugih.\nNažalost, šansu ovog puta nije dobio nekadašnji član Crvene zvezde Nemanja Radonjić.\nAli, u svakom slučaju, velik stvar za četvrtoligaša koji u svom rangu zauzim šesto mesto sa šest bodova minusa u odnosu na vodeći Le Puj, a ta pozicija vodi direktno u viši stepen takmičenja.\nSENZACIJA KAKVA SE NE PAMTI Gol koji nije "ništa specijalno" je zapravo NAJNEVEROVATNIJI IKADA, a evo i zašto /VIDEO/


Novi UX Meetup Practical UX grupe: Etika kao ključni sastojak za uspešan dizajn proizvoda - startit\nNovi UX Meetup Practical UX grupe: Etika kao ključni sastojak za uspešan dizajn proizvoda\nMeetup će se održati u utorak, 26. februara, sa početkom u 18 časova.\nŠta je dizajn etika i kako doprinosi kvalitetnom dizajnu?\nPredavanje i naknadna diskusija imaju za cilj da inspirišu i započnu dublju konverzaciju o ovoj važnoj temi. Milovan Jovičić će analizirati etiku u dizajnu iz različitih uglova i dati svoje mišljenje o tome koliko je važno imati unificiran etički kodeks pre nego se uopšte počne sa dizajnom. Zanimljive studije slučaja će biti prezentovane sa akcentom na slučajeve u kojima je loše dizajniran proizvod manipulisao pažnju korisnika, eksploatisao resurse korisnika, obmanuo ili čak naškodio korisnicima.\nU veri da dobar dizajn može da doprinese humanijem svetu, Milovan će prezentovati dobre alternative, primere etičkih dizajnerskih rešenja i izvore za dalje istraživanje.\nMilovan Jovičić je usavršavao svoje UX veštine radeći u dve oblasti: u digitalnom svetu kao programer i UX dizajner, i na muzičkoj sceni — kao violinista. Kao osnivač Alpha Design agencije stekao je iskustvo radeći sa kompanijama poput Appla, Amazona, Rakutena… Milovan veruje da dobar dizajn počiva na etičkim načelima i podržava stav da dobro osmišljen i izveden dizajn može značajno da pomogne ljudima i humanizuje društvo.\nMeetup će se održati u utorak, 26. februara sa početkom u 18 časova u Startit Centru Beograd (Savska 5). Prisustvo na događaju je besplatno, ali su prijave obavezne putem sledećeg linka.


FAP ide u stečaj? - AUTOMOBILI\n26/02/2021 10:22:01 AM\nNASLOVNA / HOT / FAP ide u stečaj?\nNakon drugog maratonskog sastanka sa predstavnicima Ministarstva privrede, štrajkači FAP-a delimično zadovoljni. Jer su im i zahtevi delimično ispunjeni – dobiće dve plate, a preostalih devet ako se FAP privatizuje. “Dogovoreno je da se poveže radni staž onima koji napuste matično preduzeće, dogovoreno je da se overe knjižice za sve radnike”, kaže Miroslav Mršević, predsednik Štrajkačkog odbora FAP-a.\nNije im, međutim, još ispunjen zahtev da, ako FAP ode u stečaj budu proglašeni tehnološkim viškom i dobiju otpremnine. Pitanje je i koliko bi radnika preuzela Vojska Srbije, za koju bi FAP mogao da remontuje vozila.\n“Oni su rekli da zakon mora da se poštuje i da ono što je urađeno za sva ostala preduzeća u restrukturiranju ostane, to je za nas sporna tačka, kao što je sporno i da broj radnika FAP-a koji će da preuzme Vojska Srbije. Mi tražimo da ta dva zbira budu približna broju od 650”, kaže Mršević.\nMinistarstvo privrede nakon sastanka saopštava: Vlada će uložiti sve resurse kako bi FAP opstao, i radnici nastavili sa poslom.\nMinistar Sertić, uverava da stečaj za FAP nije konačno rešenje, iako 31. maja prestaje zaštita preduzeća od poverilaca.\n“Moramo sve da učinimo da spasimo FAP. To znači, FAP je jedno od 17. preduzeća kojima ističe zaštita 31. maja, ali najveći broj poverilaca su državni organi i državne kompanije. Pravimo plan kako da pripremimo FAP da posle 31. maja ne ode u stečaj. Nije FAP jedina kompanija koja ima probleme”, kaže Sertić.\nPremijer kaže da pregovori sa finskom fabrikom SISU još nisu gotovi, i da je problem nastao oko garancija za novac koji bi Vlada trebalo da da kao podsticaj.\n“Našli smo strateškog partnera, problem je u tome što tražimo garancije za naših 30 miliona. Da ne dobijemo garancije, vi biste rekli – bacili ste državne pare. Čekamo te garancije. Ako dobijemo – imaćemo strateškog partnera, ako ne dobijemo, tražimo drugog partnera”, rekao je premijer Alkesandar Vučić.\nNaredni sastanak, kojem će prisustvovati i predstavnici minsitarstva odbrane, trebalo bi da bude održan sledećeg ponedeljka.\nTagoviAutomobili buducnost fap fap ide u stecaj opstanak Srbija stecaj\nPrethodno Novi Alfa Romeo MiTo na sajmu u Ženevi\nSledeće 5 razloga za Toyota Land Cruiser [Video]


Sedeljke sa nazivom firme\nSedljke sa nazivom firme se rade u sopstvenoj prizvodnji, punjene su sunđerom, pogodne su za ugostiteljstvo i rade se za stolice, baštenske fotelje i dvosede u boji i od materijala po Vašoj želji. Moguća izrada logotipa u vezu ili štampi.\nAko se bavite nekom ugostiteljskom delatnošću i potrebno Vam je da svoju firmu istaknete u prvi plan kako bi uspeli da pospešite svoje poslovanje i proširite krug svojih korisnika, sigurni smo da su sedeljke sa nazivom firme pravi izbor za Vas.\nKako se sedeljke najčešće koriste za oblaganje baštenskih stolica, fotelja i dvoseda uz izradu naziva firme bićete u prilici da budete primećeni i tako privučete nove korisnike usluga da Vas posete. Izrada naziva firme može se raditi u vezu do 10 boja i u štampi do 6 boja čijim adekvatnim izborom i kombinacijom možete dodatno istaći vezeni ili štampani detalj na ovim sedeljkama.\nSedeljke sa nazivom firme rade se u sopstvenoj proizvodnji od materijala i u boji koju Vi želite i koju Vi izaberete. Punimo ih visoko kvalitetnim sunđerom otpornim na deformisanje i radimo ih po obliku koji je Vama odgovarajući, pa se tako ove sedeljke mogu raditi sa naslonom, bez naslona ili sa posebnim naslonom.\nNeka Vaša firma i delatnost kojom se bavite budu prepoznatljivi uz naše sedeljke sa nazivom firme koje ćemo za Vas izraditi po Vašoj meri i prema Vašim potrebama. Na Vama je samo da nam se obratite a mi ćemo se potruditi da opravdamo Vaše ukazano poverenje i sedeljke sa nazivom firme izradimo po Vašoj želji.


Naslovna Tenis ATP PONOS SRBIJE: Novak i dalje prvi, čudesni napredak Lajovića\n(FOTO: Srđan Stevanović)\nKao i svakog ponedeljka, tu je nova ATP lista na kojoj je Novak Đoković i dalje prvi, a Dušan Lajović zauzima 24. mesto nakon velikog uspeha.\nLajović je prošle nedelje stigao do finala Mastersa u Monte Karlu, u kom je nažalost poražen od Fabija Fonjinija.\nIpak, to ga nije sprečilo da popravi svoj plasman na listi za čak 24 mesta i nađe se na korak od Top 20 najboljih tenisera sveta.\nSrbija pored Đokovića i Lajovića ima još dva igrača u najboljih 100, dok je Filip Krajinović blizu.\nLaslo Đere je 33. na svetu, Miomir Kecmanović zauzima 87. poziciju, dok je Krajinović na 105. mestu ATP liste.\n10. (10.) Džon Izner (SAD) 3.085\n24. (48.) Dušan Lajović 1.515\n33. (32.) Laslo Đere 1.246\n87. (91.) Miomir Kecmanović 650\n105. (104.) Filip Krajinović 576\n156. (164.) Nikola Milojević 355\n209. (192.) Peđa Krstin 245\n237. (241.) Viktor Troicki 198\n295. (284.) Danilo Petrović 125\n316. (318.) Janko Tipsarević 95\n345. (342.) Miljan Zekić 68\n559. (558.) Marko Miladinović 6\n576. (574.) Marko Đoković 2\nPrethodni tekstPARTIZAN: Opljačkani smo! ODGOVOR: Sačuvajte dostojanstvo…\nSledeći tekstHRABRI I PONOSNI MATIĆ: Reći ću vam ko je kriv za poraz…


Komšije više troše ovde, nego mi kod njih - Bizlife.rs\n10:58 Beograd, 27/01/2018\nZarada od turizma u Srbiji prvi put u istoriji biće ista kao odliv novca za putovanja po inostranstvu, pokazuju podaci Narodne banke Srbije.\nHrvatski turisti su u Srbiji potrošili 52 miliona evra (više nego lane), a naši kod njih samo 36. Slovenci su ostavili 61, a mi kod njih upola manje – 30 miliona evra. Crnogorci su Srbiji doneli 63, a mi smo njima „vratili“ 55 miliona evra.\nŠto se naše zarade tiče, beležimo povećanje iz gotovo svih zemalja. Recimo, makedonski gosti u Srbiji potroše 47 miliona evra (mi kod njih 12), kiparski 14 (mi kod njih 12), pa čak i albanski turisti kod nas ostave osam miliona, dok mi njima „damo“ samo milion.\nU Turističkoj organizaciji Srbije kažu da nam iz republika bivše SFRJ dolazi ukupno 28 odsto noćenja, dok u ukupno ostvarenom deviznom prilivu učestvuju sa oko 36 odsto.\nDosadašnji rezultati o broju dolazaka i noćenja, kao i devizni priliv pokazuju stalni rast, ističe direktor Turističke organizacije Srbije Marija Labović.\nSrbija je prošle godine od turizma zaradila više od 1,2 milijarde evra, a prema prognozama, u 2018. godini se od turizma „smeši“ zarada od čak 1,6 milijardi dolara.\nnbs turizam putovanja turisti Srbija tos sfrj priliv


roming - Sputnjik Srbija\n19:37 13 April 2021\nNaknada za roming u regionu Zapadnog Balkana biće ukinuta od 1. jula ove godine, a ministarka trgovine, turizma i telekomunikacija Tatjana Matić kaže da je naredni korak smanjenje troškova rominga između Zapadnog Balkana i EU.\nCene rominga u regionu od danas značajno niže\nDrastičan pad cena rominga u regionu počeo je danas i vodi ka snižavanju cena rominga sa državama-članicama EU i potpunom ukidaju troškova rominga u regionu 2021. godine, saopštilo je Veće za regionalnu saradnju.\nIstražujemo: Koji koraci vode do ukidanja rominga između Srbije i Rusije\nUkidanje rominga između Rusije i Srbije ne može se očekivati u kratkom roku, jer je reč o dugotrajnom procesu, a prvi inicijalni razgovor o tome između rukovodećih ljudi regulatornih tela dveju država otpočeo je tek pre deset dana.\nEU nam otvorila vrata za roming, ali...\nEvropska unija je Srbiji „otvorila vrata“ potpisanom izjavom na samitu u Sofiji o romingu, koji se odnosi na ceo region Zapadnog Balkana, ali njegovo ukidanje će trajati, to je dugotrajan proces sa mnogo faza, rekao je danas ministar turizma, trgovine i telekomunikacija Rasim Ljajić.\nEvropska komisija organizovala je danas u Briselu sastanak telekomunikacionih operatera sa prostora Zapadnog Balkana.\nSaznajemo: Od 1. jula jeftiniji roming na Balkanu\nAko ova odluka važi za više od 400 miliona stanovnika EU, ne vidim da bi ona imala nekih velikih finansijskih posledica ako bi se odnosila i na još 15 miliona stanovnika koji žive u Srbiji, BiH, Crnoj Gori i Makedoniji, kaže za Sputnjik srpski ministar telekomunikacija Rasim Ljajić.\nJeftiniji roming u regionu od leta\nMinistar trgovine i telekomunikacija Srbije Rasim Ljajić rekao je bi od kraja juna trebalo da počne primena sporazuma o nižim cenama rominga između Srbije, Crne Gore, Makedonije i Bosne i Hercegovine.